Rydym yn defnyddio cwcis i sichrau ein bod yn rhoi’r profiad gorau posibl i chi ar ein gwefan. Rydym hefyd yn defnyddio cwcis i sichrau ein bod yn dangos hysbysebion sy’n berthnasol i chi. Os hoffech chi barhau heb newid eich gosodiadau, byddwn yn cymryd eich bod yn hapus i dderbyn pob cwci. Fodd bynnag, gallwch newid eich gosodiadau cwci unrhywbryd. Parhau Dysgwch mwy ]]> British Broadcasting CorporationHome Linciau mynediad Neidio i'r cynnwys Neidio i system lywio bbc.co.uk Neidio i chwilio drwy bbc.co.uk Cymorth Hygyrchedd Dragon de jade


Llwyddiant Gŵyl Cymraeg Newydd – Gŵyl Fel ‘na Mai! – Media outlet for Broadcasting & Journalism\nCynhaliwyd gŵyl Cymraeg newydd sbon yng Nghrymych dros y penwythnos.\nGyda pherfformiadau wrth Dafydd Iwan, Los Blancos, Mei Gwynedd a Bwncath, gwelodd y pentref torf anferthol prynhawn Sadwrn.\nDywedodd Manon John, oedd ar y pwyllgor trefnu: “Odd hi’n brofiad anhygoel, a’n anrhydedd bod yn rhan o’r trefniadau. Wedd hi’n amhosib peido gwenu!”\nTrefnwyd gynnal y digwyddiad ym mis Mai 2020, ond yn amlwg achosodd cofid-19 trafferthion i’r cynlluniau.\n“Roedd hi’n drueni mowr”, meddai Manon: “Ond mae’n felysach byth gweld yr holl beth yn dod at ei gilydd o’r diwedd, wedi dwy flynedd o drefnu.”\nGwnaeth Erin Byrne, artist 21 mlwydd oed o Grymych, ei hymddangosiad cyntaf mewn gŵyl gerddorol.\n“Dwi eriod wedi profi unrhyw beth tebyg, dwi dal i deimlo’r ‘buzz’ nawr deuddydd wedyn. Roedd y gefnogaeth yn anhygoel, gallen i heb ofyn am gynulleidfa well. S’dim byd yn cymharu â bod getre!”\nGwelodd yr ŵyl aduniad Bois Bach ar lwyfan Y Frenni.\nLlun gan Guto Vaughan\nWedi ugain o flynyddoedd, roedd Bili, Wili, Jim a Jon yn ôl.\nDaeth y grŵp â blas o’r Nadolig gyda’i hit poblogaidd, Twrci Tew, a chloi gyda’r clasur, Torth Fach Frown.\n“Wen nhw’n sbesial”, dywedodd Erin, ag oedd yn gwisgo crys-t Bois Bach o’r flwyddyn 2000: “Ges i deimlad o nostalgia wrth wylio nhw, er falle o’dd bach llai o egni ar y llwyfan cymharu ag ugain mlynedd yn ôl. Ond roedd hi’n ffordd fythgofiadwy o gychwyn â’r hwyl!”\nPan darodd y cloc chwarter wedi chwech, cyrhaeddodd Dafydd Iwan i’r llwyfan. Diddanodd y dorf ar lwyfan Foel Drigarn, a chyhoeddi y byddai nôl y flwyddyn nesaf.\nEglurodd Manon: “Dwi’n edrych ymlaen at ddachre trefnu ar gyfer 2023 yn barod. Mae gan bawb gwerthfawrogiad newydd at ddigwyddiadau tebyg ers y clo mawr, mae’n hyfryd gallu dathlu bywyd unwaith eto.”\nGyda’r trefnwyr, artistiaid, a’r mynychwyr mewn hwyliau da, mae’n sâff dweud bydd Gŵyl Fel ‘na Mai ar y gorwel i’w chynnal mis Mai 2023. Blwyddyn nesaf amdani!\nTagged as: lifestyle, Music, News


Trawsnewid Troedfedd Sgwâr\nTrawsnewidiadau Metrig > Trawsnewidiad Metrig > Trawsnewidydd Arwynebedd > Trawsnewid Troedfedd Sgwâr\nAp trawsnewidiadau ffôn symudol\tArwynebeddTroedfedd SgwârTroedfedd Sgwâr i Metrau SgwârTroedfedd Sgwâr i ErwauTroedfedd Sgwâr i Centimetrau SgwârTroedfedd Sgwâr i Llathau SgwârTroedfedd Sgwâr i Modfeddi SgwârMwy o unedau..HectarauMetrau SgwârErwauCilometrau SgwârMilltiroedd SgwârLlathau SgwârModfeddi SgwârMicrofodfeddi SgwârCentimetrau SgwârMilimetrau SgwârMicrometrau SgwârMicronau Sgwâr Tymheredd Pwysau Hyd Cyfaint Cyflymder Amser Tabl Trawsnewidiadau Metrig\nWrth ddisgrifio pensaernïaeth neu eiddo tiriog, mae troedfedd sgwâr yn cael ei chynrychioli'n aml gan sgwâr â llinell neu slaes drwyddi.\nDefnyddir y droedfedd sgwâr yn bennaf yn yr Unol Daleithiau, Canada a'r Deyrnas Unedig i fesur arwynebedd.\nMae'r droedfedd sgwâr yn uned o arwynebedd a ddefnyddir yn y systemau imperial a systemau mesur arferol yr Unol Daleithiau.\nMesuriad sgwâr yw deilliant dau ddimensiwn mesuriad llinellol, felly diffinnir troedfedd sgwâr yn arwynebedd sgwâr ag ochrau 1 droedfedd o hyd.\nYn nhermau metrig, mae troedfedd sgwâr yn sgwâr ag ochrau 0.3048 metr o hyd. Mae un droedfedd sgwâr yn gyfwerth â 0.09290304 metr sgwâr.\nGyda'i gilydd, mae gan chwe llawr y Tŷ Gwyn (Washington D.C, U.D.A) arwynebedd llawr o tua 55,000 troedfedd sgwâr.\nYn 2003, roedd gan dŷ newydd cyfartalog y DU gynllun llawr o 818 troedfedd², tra bod tŷ newydd yn yr Unol Daleithiau bron deirgwaith yn fwy ar gyfartaledd, gyda chynllun llawr o 2,300 troedfedd².\nDefnyddir y droedfedd sgwâr yn bennaf i ddynodi arwynebedd pensaernïaeth, eiddo tirol a chynlluniau lle mewnol.\nGellir defnyddio troedfedd sgwâr i ddisgrifio arwynebedd unrhyw arwyneb fel cynllun llawr, wal neu do, tra bod erw'n cael ei defnyddio'n unig i ddisgrifio arwyneb darn o dir.\n1 droedfedd sgwâr = tua 0.000022959 erw.\n1 erw = 43,560 troedfedd sgwâr.\nI gyfrifo arwynebedd ystafell mewn trodfedd sgwâr, mesurwch hyd a lled yr ystafell mewn troedfeddi, yna lluoswch y ffigurau hyn â'i gilydd i roi arywnebedd mewn troedfedd².\nEr enghraifft, byddai ystafell sy'n mesur 12 troedfedd x 15 troedfedd yn cael ei disgrifio ag arwynebedd o 180 troedfedd² (12 x 15 = 180).\nWrth ddefnyddio troeddfeddi sgwâr, mae'n bwysig cofio bod y ffigur mewn troeddfeddi sgwâr yn cyfeirio at gyfanswm arwynebedd lle penodol, nid dimensiynau go iawn y lle hwnnw. Er enghraifft, nid yw ystafell a ddisgrifir yn 20 troedfedd² yn mesur 20 troedfedd x 20 troedfedd, (a fyddai'n ystafell 400 troedfedd² mewn gwirionedd). Yn hytrach, byddai gan ystafell ag ochrau sy'n mesur 4 troedfedd x 5 troedfedd arwynebedd o 20 troedfedd².\nGellir isrannu 1 troedfedd² yn 144 modfedd sgwâr (Mod Sg - neu sgwariau ag ochrau sy'n mesur 1 fodfedd).\n1 llath sgwâr (Sq Yd) = 9 troedfedd²\nUn llath yw tair troedfedd, felly gall llath sgwâr gael ei dychmygu fel sgwâr ag ochrau tair troedfedd, neu fel bloc sgwâr o naw sgwâr unigol ag ochrau un droedfedd o hyd.\ndiweddarwyd y dudalen hon ddiwethaf:: Dydd Iau 19 Gorff 2018


Canolfan Hamdden a Llyfrgell Glannau Dyfrdwy yn croesawu Ysgol Gynradd Gymunedol Queensferry ar gyfer Gaeaf o Weithgareddau Lles – Aura Cymru\nHafan ] Blog ] Canolfannau Hamdden a Phyllau Nofio ] Canolfan Hamdden a Llyfrgell Glannau…\nCanolfannau Hamdden a Phyllau Nofio, Llyfrgelloedd\nMae Aura Cymru yn falch o groesawu disgyblion Ysgol Gynradd Gymunedol Queensferry yn ôl sydd wedi bod yn ymweld â Chanolfan Hamdden a Llyfrgell Glannau Dyfrdwy i gymryd rhan mewn amrywiol weithgareddau Lles y Gaeaf. Mae’r ymweliadau hyn wedi bod yn ffordd wych i gyflwyno’r plant i’r adnoddau hamdden a llyfrgell sydd ar gael iddyn nhw, a hybu pwysigrwydd lles.\nErs mis Ionawr, mae plant o bob grŵp blwyddyn wedi ymweld â’r ganolfan hamdden a’r llyfrgell i gymryd rhan mewn ystod o weithgareddau. Mae’r plant wedi rhoi cynnig ar Barc Bownsio Aura a’r Parc Sglefrio ac wedi cymryd rhan mewn gweithdai dawnsio gwych gydag Eleni Cymru. Maent hefyd wedi mwynhau sesiwn amser stori arbennig ychwanegol gyda Mama G yn y llyfrgell ac wedi cymryd rhan mewn gweithdai collage gyda Simon Grennan, nofelydd graffig lleol.\nMae Gordon Rodger-Burns o Ysgol Gynradd Gymunedol Queensferry, Lee Breeze, Swyddog Datblygu Canolfan Hamdden, Paula Jones, Rheolwr Gwasanaeth Llyfrgell a Liz Gilligan, Cymhorthydd Llyfrgell Aura a leolir yn Llyfrgell Glannau Dyfrdwy o fewn y Ganolfan Hamdden, i gyd wedi chwarae rhan allweddol yn trefnu gweithgareddau.\nYn gwneud sylw ar lwyddiant yr ymweliadau, dywedodd Lee: “Mae’r gweithgareddau Lles y Gaeaf, wedi eu cyfuno gydag ymweliadau blaenorol ysgolion cyn y pandemig yn rhan o berthynas gymunedol barhaus yr ydym yn ei datblygu gyda’n gilydd. Blaenoriaeth Aura yw rhoi budd i’r gymuned ac rydym yn gobeithio drwy groesawu plant lleol i’r llyfrgell a’r ganolfan hamdden y gallwn gael effaith gadarnhaol ar eu lles”.\nDywedodd Liz hefyd: “Mae wedi bod yn wych gweld plant ac athrawon Ysgol Gynradd Gymunedol Queensferry yn ymweld â ni eto. Mae’n wych gweld y plant mor gyffrous yn ymweld â’r llyfrgell ac yn benthyg llyfrau! Maent wrth eu bodd yn cael eu cerdyn llyfrgell eu hunain ac yn mwynhau archebu eu llyfrau ar ein “peiriant hud”! Allwn ni ddim aros i’w croesawu yn ôl unwaith eto yn fuan am fwy o hwyl yn y llyfrgell.”\nMynegodd Mr Rodger-Burns ei frwdfrydedd, gan ddweud: “Mae wedi bod yn wych ailgysylltu â’r plant yn y gweithgareddau sydd ar gael yn y ganolfan hamdden a’r llyfrgell. Mae hefyd mor hanfodol i ysgolion ddarparu profiadau y tu hwnt i’r ystafell ddosbarth ac mae’r gefnogaeth gan Aura a’r tîm yng Nghanolfan Hamdden Glannau Dyfrdwy wirioneddol wedi ein helpu ni i wneud hyn. Mae’r plant ym mhob grŵp blwyddyn wedi bod mor gyffrous i fynd i’r llyfrgell a’r ganolfan hamdden ac rwyf wedi bod wrth fy modd yn clywed beth maent wedi’i fwynhau a gweld eu gwên.”\nYchwanegodd Paula: “Rydym wedi gallu dangos i’r plant bod darllen yn ddechrau’r antur yng Nghanolfan Hamdden a Llyfrgell Glannau Dyfrdwy; roedd y disgyblion wedi creu eu comics eu hunain, mwynhau sesiynau dawns thema a dewis llyfrau o’n llyfrgell sydd wedi’i hailwampio yn ddiweddar. Fel rhan o’r fenter Lles y Gaeaf roeddem hefyd yn gallu rhoi copi rhodd Cymraeg a Saesneg i’r disgyblion o The Boy, The Mole, The Fox and The Horse / Y Bachgen, y Wahadden, y Llwynog a’r Ceffyl i’w darllen gartref. Rydym yn edrych ymlaen at groesawu’r ysgol yn ôl ar gyfer ein Sialens Ddarllen yr Haf!”\nDymuna Aura ddiolch i Ysgol Gynradd Gymunedol Queensferry am ymweld â ni ac edrychwn ymlaen at groesawu pawb yn ôl i’r ganolfan hamdden eto yn fuan iawn.\nprevious post: Argymhellion Darllen Sul y Mamau gan eich Llyfrgell\nnext post: Awdur y Mis Llyfrgelloedd Aura: Ebrill 2022


Y Pafiliwn – Bae Copr Abertawe\nMae cyfleoedd prydlesu ar gyfer manwerthu, bwytai a chaffis ar gael nawr ar gyfer Cam Un Bae Copr.\nMae’r Pafiliwn, sydd wedi’i osod ym mharc arfordirol newydd y ddinas gerllaw’r Marina gydag 1.1 erw o erddi wedi’u tirlunio o’i gwmpas, yn darparu cyfle newydd ar gyfer cysyniad bwyty/caffi newydd a fydd yn gyrchfan poblogaidd i deuluoedd y ddinas.\nRydym wedi cynllunio’r Pafiliwn i gynnwys deunyddiau o ffynonellau cynaliadwy a tharddiad lleol. Mae’r rhain yn cynnwys trawstiau a cholofnau coed laminedig, ochr yn ochr â chladin Llarwydd a gwaith maen lleol.\nPinelog, penseiri’r Pafiliwn\nMae caffi a bwyty’r Pafiliwn wedi’i gynllunio gan Pinelog, sy’n aelod pensaer o’r Gofrestr Werdd. Mae’r dyluniad yn hyrwyddo ynni adnewyddadwy i leihau allyriadau carbon, gyda phaneli solar yn cael eu defnyddio i bweru’r goleuadau. Wedi’i amgylchynu gan 1.1 erw o barc newydd wedi’i dirlunio, sy’n cynnwys ardal chwarae fawr i blant, mae’r Pafiliwn wedi’i leoli yn uniongyrchol i’r Gorllewin o’r Arena.\nGwybodaeth am unedau\nMaint yr uned:\n129 M SG / 1,389 TR SG (a seddi allanol ychwanegol)\nOs hoffech drafod cyfle prydlesu ym Mae Copr, cysylltwch â Spencer Winter yn RivingtonHark, neu Jonathan Hicks yng Nghyngor Abertawe.\n© Dinas a Sir Abertawe\nCofrestrwch ar gyfer ein cylchlythyrau e-bost i gael y newyddion a’r wybodaeth ddiweddaraf am Fae Copr. Gallwch dynnu’n ôl ar unrhyw adeg a gallwch ddarllen ein polisi preifatrwydd yma.\nMae cwcis angenrheidiol yn gwbl hanfodol er mwyn i’r wefan weithredu’n iawn. Mae’r categori hwn yn cynnwys cwcis sy’n sicrhau swyddogaethau sylfaenol a nodweddion diogelwch y wefan yn unig. Nid yw’r cwcis hyn yn storio unrhyw wybodaeth bersonol.\nCwcis nad ydynt yn angenrheidiol\nYstyrir unrhyw gwcis nad ydynt yn arbennig o angenrheidiol i’r wefan weithredu ac a ddefnyddir yn benodol i gasglu data personol defnyddwyr drwy ddadansoddi, hysbysebion, cynnwys arall wedi’i wreiddio, yn gwcis nad ydynt yn angenrheidiol. Mae’n rhaid cael caniatâd defnyddiwr cyn rhedeg y cwcis hyn ar eich gwefan.


InsideSales: Cyfathrebu, Hapchwarae, Rhagfynegi a Delweddu Gwerthiannau\nCyfathrebu, Hapchwarae, Rhagfynegi a Delweddu Gwerthiannau\nDydd Iau, Hydref 31, 2013 Dydd Llun, Hydref 18, 2021 Douglas Karr\nPowerSuite ™ InsideSales.com yn platfform rheoli ymateb arweiniol sy'n rhoi popeth sydd ei angen ar dimau gwerthu i wneud y gorau o'r broses gwerthu o bell a rhoi gormod o werthiant i werthiannau. Mae cynhyrchion meddalwedd InsideSales.com wedi'u cynllunio ar gyfer ymateb i arweinwyr ac ymholiadau yn gyflym ac yn drylwyr. Mae hyn yn galluogi cwsmeriaid i gynyddu cyfraddau cyswllt a chymwysterau yn ddramatig, a gyrru gwerthiannau.\nCynhyrchion ar gyfer Salesforce CRM\nPowerDialer ™ ar gyfer Salesforce - Y deialydd mwyaf pwerus yn y farchnad a adeiladwyd yn benodol i redeg yn Salesforce CRM. Yn gofyn am CRM Salesforce.\nCliciwch-i-Alwad ™ ar gyfer Salesforce - Mae Click-To-Call ™ ar gyfer Salesforce yn dod ag ymchwil a thechnoleg flaengar platfform InsideSales.com i CRM Salesforce.\nLocalPresence ™ ar gyfer Salesforce - Yr unig rwydwaith cenedlaethol a ddyluniwyd ar gyfer timau gwerthu a marchnata i werthu a marchnata'n lleol yn effeithiol dros y ffôn, y we ac e-bost.\nPowerStandings ™ ar gyfer Salesforce - Mae PowerStandings ™ yn dod ag elfen gamification gyffrous i PowerDialer ™ ar gyfer Salesforce, ac mae'n gwella perfformiad cynrychiolwyr yn sylweddol.\nPowerText ™ ar gyfer Salesforce - Mae PowerText ™ yn darparu nodiadau atgoffa apwyntiad, negeseuon un clic, olrhain, ac adrodd ar gysylltiadau ffôn symudol i gyd o fewn CRM blaenllaw SaaS, salesforce.com.\nCynhyrchion ar gyfer InsideSales.com\nLlwyfan Rheoli Arweiniol Lletyol - Llwyfan rheoli arweiniol gwerthu ar-alw sy'n cynnwys yr holl offer ymateb arweiniol y mae angen i chi gysylltu â nhw, cymhwyso a chau mwy o werthiannau.\nPowerDialer ™ - Y deialydd mwyaf pwerus ar y farchnad. Wedi'i gynllunio ar gyfer gwerthiannau B2B a B2C cymhleth. Nid yw'r PowerDialer ™ yn gwneud y gorau o amser galw yn unig, mae'n sicrhau'r canlyniadau gorau posibl.\nPowerInbound ™ - Pob un o'r offer teleffoni PowerInbound ™ ar gyfer canolfan alwadau i mewn sy'n cael ei chynnal. Yn integreiddio gyda'r PowerDialer ™ ar gyfer cymysgu galwadau i mewn / allan.\nLocalPresence ™ gan InsideSales.com - Wedi'i integreiddio'n llawn â'r PowerDialer ™, mae LocalPresence ™ yn rhoi presenoldeb busnes lleol i gwmnïau mewn dros 280 o farchnadoedd yn yr Unol Daleithiau.\nDolen Ymateb Gyda ELF ™ - Mae ein system Dolen Ymateb yn defnyddio “Llafur Electronig ™” adeiledig ar gyfer meithrin plwm deallus a rheoli llif gwaith. Yn anfon e-byst, ffacsys, reroutes yn arwain, yn sbarduno galwad ffôn, a mwy.\nCofnodi a Monitro - Cofnodi a / neu fonitro unrhyw alwad. Gwych ar gyfer cynrychiolwyr hyfforddi ac ar gyfer sicrhau ansawdd.\nJabberDog ™ - Deialydd awtomatig ar gyfer darlledu neges lais gydag opsiynau i e-bostio neu anfon at asiant byw yn awtomatig.\nTags: deialyddy tu mewn i werthiannauinsidesales.commagu plwmpresenoldeb lleoldeialydd pŵerdeialydd pŵermonitro gwerthiantrecordio gwerthiantymateb gwerthiantgwerthiantcrm salesforcerheoli llif gwaith


Peirianneg Blwyddyn Mewn Diwydiant\nRydym wedi llunio rhai cwestiynau cyffredin am y Flwyddyn mewn Diwydiant. Os nad yw eich cwestiwn yn cael ei ateb yma, cysylltwch â ni yn eng.employability@swansea.ac.uk\nAr hyn o bryd rwy'n astudio ar gyfer BEng heb Flwyddyn mewn Diwydiant, alla i drosglwyddo?\nGallwch, mae'n bosibl trosglwyddo. Fodd bynnag, mae'n dibynnu ar farciau cyfartalog yn eich blwyddyn gyntaf a'ch ail flwyddyn. Mae'n rhaid i chi gael marc o 55%, ar gyfartaledd, ar ddiwedd Lefel 1, heb unrhyw arholiadau ategol. Mae'n rhaid cynnal y marc hwn drwy gydol Lefel 2 er mwyn aros ar y cynllun. Gweler llawlyfr yr Israddedigion ar fewnrwyd y Coleg am ragor o wybodaeth am gyrsiau penodol. E-bost k.m.jervis@swansea.ac.uk er mwyn holi am drosglwyddo\nA fyddaf yn talu ffioedd myfyriwr yn ystod blwyddyn y lleoliad?\nByddwch- bydd myfyrwyr yn talu 20% o'r ffi amser llawn. I gael rhagor o wybodaeth am ffioedd dysgu yn ystod eich Blwyddyn mewn Diwydiant, ewch i'n tudalen ffioedd dysgu.\nGyda pha gwmnïau y mae myfyrwyr blaenorol wedi cael eu lleoli?\nMae myfyrwyr wedi cael eu lleoli gyda chwmnïau mewn amrywiaeth eang o ddiwydiannau gan gynnwys dylunio, gweithgynhyrchu, cynnal a chadw ac atgyweirio, cynhyrchu trydan, TG, ymchwil, peirianneg sifil a phensaernïol, ymgynghori a pheirianneg gytundebol.\nYmhlith rhai o'r cwmnïau y mae myfyrwyr wedi'u lleoli gyda nhw ar hyn o bryd ym Mhrifysgol Abertawe mae:\nDysgwch fwy am ein myfyrwyr sydd wedi cwblhau blwyddyn eu lleoliad a'r cwmnïau y buont yn gweithio gyda nhw.\nA fydd yn rhaid i mi ddod o hyd i'm lleoliad fy hun?\nFel myfyriwr Blwyddyn mewn Diwydiant eich cyfrifoldeb chi fydd sicrhau eich lleoliad eich hun. Fodd bynnag, byddwn yn rhoi digon o gymorth i chi wneud hyn. Mae gennym dîm cymorth penodol yn y Coleg a fydd yn rhoi rhestr o fwy na 1000 o swyddi i fyfyrwyr sydd wedi cofrestru ar gyfer y cynllun bob wythnos, yn ogystal â bwletin wythnosol am leoliadau. Mae'r tîm amser yn ceisio nodi cyfleoedd newydd yn rheolaidd ac mae cwmnïau sy'n chwilio am fyfyrwyr lleoliad yn cysylltu ag ef yn aml.\nA fydd lleoliadau yn y DU?\nMae'r mwyafrif o leoliadau yn y DU, ond gellir ceisio lleoliadau yn yr UE a'r tu allan iddo. Cofiwch fod pob lleoliad (yn y DU ac mewn gwledydd tramor) yn amodol ar gymeradwyaeth y Brifysgol.\nEfallai y bydd yr opsiynau sydd ar gael ichi yn dibynnu ar fanylion y setliad Brexit a drafodwyd gan lywodraeth y DU.\nPa mor hir sydd raid i Flwyddyn mewn Diwydiant fod?\nMae lleoliad Blwyddyn mewn Diwydiant yn gorfod para isafswm o 40 wythnos.


Bwrdd newydd i osod gweledigaeth glir i ddyfodol cig coch Cymru\nCyfarfu Cyfarwyddwyr newydd Hybu Cig Cymru (HCC) am y tro cyntaf yn Aberystwyth yr wythnos ddiwethaf, gan fwrw iddi’n syth gyda’r gwaith o ddatblygu strategaethau ar gyfer dyfodol cig coch Cymru ar ôl Brexit.\nYn dilyn proses o benodiadau cyhoeddus a arweiniwyd gan Lywodraeth Cymru, penodwyd deg aelod newydd i’r Bwrdd gydag arbenigedd eang mewn amaeth, prosesu, marchnata bwyd a manwerthu. Caiff y Bwrdd ei gadeirio dros dro gan Kevin Roberts, cyn Gyfarwyddwr Cyffredinol ar undeb yr NFU a’r MLC, nes y penodir Cadeirydd parhaol yn yr haf.\n“Daw unrhyw lwyddiant o ran tyfu allforion â manteision uniongyrchol o ran cefnogi prisiau i ffermwyr a ffyniant i broseswyr yma yng Nghymru,” esboniodd Mr. Roberts. “Ond wrth gwrs bydd rhaid i’n cynlluniau gwmpasu holl ystod gweithgareddau HCC; marchnata ym Mhrydain, hybu gwelliannau sy’n gwneud y broses gynhyrchu yn effeithiol a chynaliadwy, casglu data am y farchnad, a gwaith ym meysydd addysg, iechyd a chaffael cyhoeddus.\n“Edrychaf ymlaen at gydweithio’n agos â’r Bwrdd newydd. Rwy’n hyderus bod ganddo’r gymysgedd gywir o sgiliau a phrofiad mewn amrywiaeth eang o feysydd. Rwy’n siŵr y bydd y Bwrdd newydd yn bwrw iddi’n syth a, gyda’n gilydd, byddwn yn dod o hyd i’r atebion gorau i sicrhau dyfodol proffidiol a hyfyw i ddiwydiant cig coch eiconig Cymru.”\nGellir darganfod manylion y Cyfarwyddwyr newydd yn http://welsh.hccmpw.org.uk/about_hcc/hcc_board


Mae Rheoliadau Mynediad yn y Rhanbarth Calabria isod.\nDod o hyd i Gynllun yn Rhanbarth Calabria Erbyn Map\nI'r dde o'r testun hwn mae map o'r holl gynlluniau. O dan y testun hwn mae map o'r holl gynlluniau. Cliciwch am fap mwy. Rhestrir holl ddinasoedd Rhanbarth Calabria sydd â chynlluniau isod yn ôl prif fath y cynllun. Sgroliwch i ddod o hyd i'r holl ddinasoedd. Cliciwch i ddod o hyd i wybodaeth lawn am gynlluniau ar gyfer y dudalen honno.\nDarganfyddwch Gynllun yn Rhestr RHANBARTHOL Calabria


Cynnydd blynyddol o 1.8% mewn cyfraddau cyflogaeth yng Nghymru – Golwg360\nMae nifer y bobl sy’n cael eu cyflogi yng Nghymru wedi cynyddu 1.8% o gymharu â’r cyfnod o fis Mehefin nes mis Awst 2020, yn ôl y Swyddfa Ystadegau Gwladol (ONS).\nCymru, ar y cyd â dwyrain Lloegr, welodd y cynnydd blynyddol uchaf mewn cyfraddau cyflogaeth yn ôl y data ar gyfer y chwarter o fis Mehefin nes Awst 2021.\nRoedd y gyfradd cyflogaeth yng Nghymru ar gyfer Mehefin i Awst yn 74.2%.\nEr hynny, mae diweithdra wedi cynyddu 0.2% ers llynedd, ac ers y chwarter rhwng Mawrth a Mai 2021.\nGolyga hyn bod y gyfradd diweithdra yng Nghymru yn 4%, sy’n is na’r cyfartaledd dros y Deyrnas Unedig (4.5%).\nBu gostyngiad mawr yng nghyfradd segurdod economaidd yng Nghymru rhwng haf 2020 a haf 2021 hefyd, gyda gostyngiad o 2.1%.\nYm Medi 2021, dim ond yn Llundain a’r Alban yr oedd llai o weithwyr yn cael eu cyflogi na chyn y pandemig.\nDywedodd Darren Morgan, cyfarwyddwr ystadegau economaidd y Swyddfa Ystadegau Gwladol, bod y “farchnad swyddi wedi parhau i adfer wedi effeithiau’r coronafeirws, gyda nifer y gweithwyr ar restrau tâl ym mis Medi nawr dipyn uwch na lefelau cyn y pandemig”.\n“Mae swyddi gwag wedi cyrraedd record newydd ar gyfer mis Medi hefyd, gan gyrraedd bron i 1.2 miliwn, gyda’n hamcangyfrifon diweddaraf yn awgrymu bod yr un maint o swyddi ar gael nawr ym mhob diwydiant ag yr oedd cyn dechrau Covid-19.”\nEr hynny, mae’r Swyddfa Ystadegau Gwladol yn tynnu sylw at yr argyfwng recriwtio yn y Deyrnas Unedig, gyda dadansoddiadau’n dangos bod nifer o sectorau’n cael trafferth llenwi swyddi gwag.\nY sector lletygarwch sy’n cael mwyaf o drafferth llenwi swyddi gwag, yn ôl dadansoddiad diweddar gan y Swyddfa Ystadegau Gwladol, gyda 30% yn dweud ei bod hi’n anoddach nag arfer llenwi swyddi gwag.\nYn ôl yr ystadegau, bu’r cynnydd mwyaf mewn swyddi gwag yn y sector cymorth a gwaith gweinyddol.\nRoedd y sector lletygarwch yn trio llenwi 32,000 swydd ym mis Medi.


SPCK Assemblies (Cymraeg) - Adlewyrchiad mewn drych\nAdlewyrchiad mewn drych\nBeth fyddwn ni’n ei weld mewn drych?\ngan Helen Levesley (addaswyd, cyhoeddwyd yn wreiddiol yn 2011)\nYstyried beth fyddwn ni’n ei weld wrth edrych mewn drych.\nFe fydd arnoch chi angen drych y gallwch chi ei ddal gyda’ch llaw, a phedwar gwirfoddolwr.\nGofynnwch i'r myfyrwyr feddwl yn ôl at y tro cyntaf iddyn nhw edrych yn y drych y bore hwnnw. Nodwch nad oedden nhw o bosib yn edrych ar eu gorau bryd hynny. Fodd bynnag, fe fyddai'r wyneb a oedd yn syllu'n ôl arnyn nhw yn adlewyrchiad teg o'r hyn oedden nhw, heb roi brwsh trwy eu gwallt, heb ymolchi na rhoi colur.\nNodwch, pe bydden nhw wedi edrych yn ofalus, efallai hefyd y bydden nhw wedi gweld bod yno ryw debygrwydd i’w rhieni a'u brodyr neu eu chwiorydd.\nGofynnwch am help gan bedwar o wirfoddolwyr. Gofynnwch i'r pedwar ohonyn nhw edrych yn y drych bach sydd yn eu llaw a disgrifio un peth y maen nhw'n ei weld. Er enghraifft, fe allen nhw ddweud, ‘Mae fy llygaid yn frown,’ neu ‘Rwy'n gwisgo sbectol.’\nRhowch gyfle i’r gwirfoddolwr fynegi eu sylwadau.\nGofynnwch i bob un o'r gynulleidfa ddychmygu eu bod yn dal drych llaw ac yn edrych ar eu hwyneb ynddo. Gofynnwch iddyn nhw ganolbwyntio ar un peth y maen nhw'n gallu ei weld. Beth y mae eu hadlewyrchiad yn ei ddangos iddyn nhw?\nPan fyddwn ni'n edrych mewn drych, rydym yn gweld adlewyrchiad ohonom ein hunain, yn union fel rydyn ni'n edrych – lliw ein llygaid neu ein gwallt. Mewn drych mwy o faint, gallwn weld a yw rhan o'n gwisg yn gweddu.\nGall edrych mewn drych wneud i ni deimlo'n wych, neu ein helpu i ni wella'r olwg sydd arnom ni.\nYn y llyfr 'Harri Potter a Maen yr Athronydd' (Harry Potter and the Philosopher’s Stone), mae 'Drych Erised' - 'Mirror of Erised' yn adlewyrchu dymuniadau dwysaf y rhai hynny sy'n edrych arno. Mae Harri, sydd wedi colli ei rieni pan oedd yn ifanc, yn eu gweld yn y drych. Mae Ron, sydd ar dân eisiau llwyddo, yn gweld ei hunan yn ennill cwpan 'Quidditch' ac yn dod yn Brif Fachgen. Am ddrych ffantastig, yn dangos i ni'r hyn yr ydym yn ei wir ddymuno, yn adlewyrchu ein gwir ddymuniadau i ni!\nGofynnwch i'r myfyrwyr,‘Beth fyddai Drych Erised yn ei ddangos i chi?’ Yn\ndrist, fodd bynnag, dim ond enghraifft o ddychymyg J. K. Rowling yw'r drych.\nEglurwch y gall drych, weithiau, ddangos i ni'r pethau hynny nad ydyn ni o reidrwydd yn hoff ohonyn nhw amdanom ein hunain, a phethau sydd ddim yn wir. Pan fydd rhywun sy'n dioddef o anorecsia yn edrych i mewn i'r drych, bydd fel pe tai delwedd o unigolyn tew yn syllu'n ôl, yn hytrach rhywun sydd mewn gwirionedd yn ddim ond cnawd ac esgyrn bron. Weithiau, bydd pobl sydd yn meddu ar ychydig iawn o hunanwerth a hunan-barch yn edrych ar ddrych ac yn gweld rhywun y maen nhw'n ei gasáu yn syllu'n ôl arnyn nhw.\nGwahoddwch y gwirfoddolwyr i edrych unwaith eto i mewn i'r drych, ond y tro hwn, gofynnwch iddyn nhw feddwl am rywbeth cadarnhaol amdanyn nhw'u hunain sydd ddim yn bosib i'w weld yn y drych, ond sy'n bosib iddyn nhw ei adlewyrchu tuag at eraill. Gall enghraifft fod, ‘Rwy'n dda am helpu’ neu, ‘Rwy'n gallu gwneud i bobl chwerthin.’ (Efallai y byddwch yn dymuno i'r myfyrwyr rannu'r meddyliau hyn, neu'n syml dim ond edrych a dychmygu, ac yna mynd yn ôl i'w lle heb ddweud dim.)\nFe ysgrifennodd Sant Paul, sydd â'i lythyrau yn ail ran y Beibl, ein bod yn ystod ein bywyd, yn gweld pethau fel mewn drych - ‘gweld mewn drych yr ydym’. Doedd drychau yn y dyddiau hynny ddim cystal â’r drychau sydd gennym heddiw ac roedden nhw'n cynhyrchu delwedd nad oedd yn glir iawn. Roedd Sant Paul yn sôn am fethu â gweld yn eglur yr hyn y mae Duw yn ei ddweud a'i wneud. Fodd bynnag, gall ei eiriau gael eu cymhwyso i'n bywyd ni. Pan edrychwn arnom ni ein hunain mewn drych, rydyn ni'n gweld yr hyn yr ydyn ni am ei weld - yr hyn sydd ar yr wyneb - nid yr hyn y mae'r drych yn ei adlewyrchu, sef delwedd o unigolyn o sy’n meddu ar hunaniaeth ac sy’n unigryw.\nYn yr un darn, fe ddywedodd Sant Paul y byddem, un diwrnod yn gweld yn eglur. Rwy'n gobeithio, pan fyddwch chi’n edrych yn y drych yn y boreau, na fyddwch yn canolbwyntio yn unig ar yr hyn a welwch ar y tu allan. Yn lle hynny, cymerwch olwg ar sut un ydych chi oddi mewn: eich rhinweddau da a phositif, fel eich gallu i wneud eraill i chwerthin, neu rinweddau sy'n eich gwneud chi'n gystal ffrind, yn gystal brawd neu chwaer, merch neu fab, yn athro, athrawes neu’n fyfyriwr da.\nGadewch i ni feddwl yn dawel am ein nodweddion cadarnhaol, y pethau y gellir eu gweld mewn drych a'r pethau na ellir eu gweld, ond pethau y byddwn ni’n eu hadlewyrchu tuag allan i eraill, fel o ddrych.\nGad i mi weld fy rhinweddau cadarnhaol yn y drych,\nyn ogystal â'r pethau rwy'n eu hoffi amdanaf fy hun.\nHelpa fi i fod yn ymwybodol bod yna rai pethau y gallaf eu newid,\nac mae rhai pethau na allaf eu newid.\nDysga fi i gydnabod bod y pethau yr wyf yn eu gweld, ac yr wyf yn feirniadol yn eu cylch, yn aml yn bethau y bydd rhywun arall yn eu hoffi amdanaf fi.\nGad i mi i fod yn gadarnhaol am fy adlewyrchiad,\nyr adlewyrchiad y gallaf ei weld a’r adlewyrchiad nad wyf yn gallu ei weld.


Trefnu seremoni Adnewyddu Llwon - Powys\nTrefnu seremoni Adnewyddu Llwon\nGall Seremonïau Adnewyddu Llwon neu Ymrwymiad gael eu cynnal ar gyfer parau priod neu bartneriaid sifil. Maent yn ffordd boblogaidd o nodi pen-blwydd achlysuron arbennig megis pen-blwydd priodas Arian, ond gellir eu cynnal ar unrhyw adeg o'r briodas neu bartneriaeth.\nGall seremonïau adnewyddu llwon neu ymrwymiad hefyd fod yn berthnasol iawn i barau sydd wedi dod trwy gyfnod anodd gyda'i gilydd ac sy'n dymuno ail-gadarnhau eu hymrwymiad i'w gilydd.\nOs gwnaethoch briodi neu ffurfio Partneriaeth Sifil dramor, efallai byddwch am gael seremoni ar gyfer teulu neu ffrindiau oedd yn methu bod yn bresennol gyda chi pan wnaethoch chi briodi neu ffurfio'r Bartneriaeth.\nGall y seremoni gael ei haddasu yn unol â'ch dymuniadau chi a gall y seremoni gynnwys cyfraniadau gan deuluoedd a ffrindiau, cerddoriaeth, darlleniadau a barddoniaeth. Efallai y byddwch am ail-gadarnhau eich ymrwymiad trwy eich modrwyon neu gyfnewid anrhegion arbennig. Bydd y pâr a dau dyst yn llofnodi tystysgrif swfenîr yn ystod y seremoni.\nFel arfer bydd seremoni'n para am oddeutu 20 munud ond bydd hyn yn dibynnu ar nifer y darlleniadau ac ati sy'n cael eu cynnwys.\nTrefnu seremoni Trefnu Seremoni\nGall y seremoniau gael eu cynnal mewn Swyddfa Gofrestru neu mewn un o'r lleoliadau a gymeradwyir gan Gyngor Sir Powys. Os ydych yn dewis cynnal y seremoni yn un o'r lleoliadau hyn bydd angen i chi gysylltu â nhw yn gyntaf i weld os oes dyddiad ar gael a'r pris sy'n cael ei godi.\nNid oes gan Seremoni Adnewyddu Llwon neu Seremoni Ymrwymiad unrhyw statws cyfreithiol ac mae'n rhaid i ni weld eich tystysgrif priodi neu bartneriaeth pan fyddwch yn gwneud y trefniadau cychwynnol.\nSwyddfeydd a'u horiau agor\nTrefnu i Briodi ym Mhowys\nLle i briodi ym Mhowys


Darlledwr profiadol i dynnu sylw at fradychu pobl Aberfan - Newyddion - Prifysgol Caerdydd\nBydd y darlledwr profiadol Vincent Kane yn rhoi dyfarniad deifiol ar drychineb Aberfan mewn cynhadledd a gynhelir yn Ysgol Newyddiaduraeth, y Cyfryngau ac Astudiaethau Diwylliannol Prifysgol Caerdydd ar 8 Medi 2016 – fis cyn yr 50 mlwyddiant.\nBydd Kane, a adroddodd ar y trychineb ym 1966 a'i adladd, yn rhoi dyfarniad newyddiadurwr ar y rhai sydd ar fai am y ffaith y llithrodd tomen glofa i lawr mynydd ac amgylchynu'r ysgol gynradd yn Aberfan, ger Merthyr Tudful, a lladd 116 o blant a 28 o oedolion – ac ar y ffordd y cafodd y gymuned ei thrin wedyn.\nCred yr oedd cynllwyn o ddistawrwydd cyn y trychineb ymhlith y rhai a oedd yn gwybod bod perygl gwirioneddol y gallai’r domen lithro – gan gynnwys y Bwrdd Glo ac Undeb y Glowyr.\nBydd yn dweud: "Wrth edrych yn ôl 50 mlynedd, sut gallwn fethu â dod i'r casgliad mai’r achos sylfaenol oedd y pwysau mawr a roddwyd ar gymuned mwyngloddio glo ofnus gan bolisi’r Bwrdd Glo Cenedlaethol o gau pyllau glo yn eang a chyflym a oedd ar waith, a gefnogwyd gan Undeb Cenedlaethol y Glowyr a dwy lywodraeth, y Ceidwadwyr ac yna Llafur."\nOnd bydd Kane yn dadorchuddio bradychiad arall, yn sgil y trychineb – gan y cyfryngau, ac yr oedd ef ei hun yn aelod amlwg ohonynt. Cyhoeddwyd straeon sydd wedi paentio’r gymuned mewn golau gwael, yn arbennig mewn perthynas â dosbarthu arian o'r Gronfa Drychineb.\nYn y blynyddoedd yn dilyn 1966, meddai, datblygodd ‘hinsawdd gyffredinol o farn’ ble gwelwyd y gymuned sydd wedi goroesi fel 'y broblem'. Fe’i cyhuddwyd o fod yn 'bobl letchwith, barus, trachwantus, trafferthus', pan, mewn gwirionedd, meddai, nhw oedd y dioddefwyr. Cred y methodd y cyfryngau ehangach amlygu’r celwyddau.\n"Mae gan y wasg, y cyfryngau, y Wasg, gyfrifoldeb diysgog i holi ac i dreiddio. Yn ystod cyfnod Aberfan, efallai awr dywyllaf Gymru yn yr 20fed ganrif, dylem wedi bod yn angerddol wrth fynd ar drywydd y gwirionedd. Yn lle hynny roeddem ni’n ddifflach."\nVincent Kane OBE Darlledwr ac awdur Cymreig\nBydd Vincent Kane yn siarad mewn cynhadledd undydd yn Adeilad Bute Prifysgol Caerdydd ar ddydd Iau 8 Medi ‘Aberfan – Cofio, Anghofio a Symud Ymlaen: Trafodaeth '. Ymhlith y cyfranwyr eraill bydd goroeswyr y trychineb a newyddiadurwyr sydd wedi adrodd ar stori Aberfan dros y degawdau.\nMae tocynnau ar gyfer y digwyddiad yn rhad ac am ddim ond rhaid cadw lle yma.\nSafbwyntiau ar Aberfan


Realiti Estynedig mewn Iechyd a Gofal Cymdeithasol - Coleg Gwent\nRealiti Estynedig mewn Iechyd a Gofal Cymdeithasol\nFel coleg blaengar, rydym wastad yn chwilio am ffyrdd o gyflwyno’r datblygiadau technolegol diweddaraf i ddysgwyr er mwyn cyfoethogi eu dysg. Ein dysgwyr Iechyd a Gofal Cymdeithasol yw’r diweddaraf i gael profi ychydig o dechnoleg newydd gyffrous fel rhan o’u hastudiaethau – realiti estynedig.\nDrwy gyfres o fideos realiti estynedig a ddyluniwyd yn arbennig, ac a sefydlwyd gan MX Reality, gall dysgwyr Iechyd a Gofal Cymdeithasol gael mynediad at ystod o leoliadau ac amgylcheddau gofal, gan eu paratoi nhw ar gyfer eu lleoliadau gwaith. Drwy efelychiadau realiti estynedig, gall dysgwyr gael blas ar y lleoliadau iechyd a gofal amrywiol y gallent weithio ynddynt yn ystod eu gyrfaoedd, o ysbytai i gartrefi gofal.\nGyda’r gofynion cymhwyster mewn golwg, crëwyd wyth fideo gan MX Reality mewn partneriaeth â Coleg Gwent, amryw o golegau eraill ledled Cymru, a rhai darparwyr prentisiaeth iechyd a gofal cymdeithasol. Gweithiodd staff gyda MX Reality a phartneriaid i roi byrddau stori at ei gilydd a arweiniodd at greu’r fideos sydd gennym heddiw.\nDyluniwyd y fideos i roi cipolwg i’r dysgwyr o weithio yn y sector drwy adlewyrchu bywyd go iawn mewn profiad digidol ymdrochol. Mae’r feddalwedd realiti estynedig yn seiliedig ar gemau, lle mae’r dysgwr yn afatar, felly ym mhob senario, gallech fod yn Weithiwr Cymorth neu Ofalwr Gofal Iechyd mewn ysbyty neu gartref gofal, gan ennill dealltwriaeth realistig o’r rôl a’r amgylchedd rydych yn gweithio ynddo.\nGwella addysgu a dysgu drwy realiti estynedig\nFel rhan o’u cwrs, mae gofyn i fyfyrwyr Iechyd a Gofal Cymdeithasol gwblhau nifer o oriau ar leoliad ac mae’r senarios realiti estynedig yn ffordd wych o’u cyflwyno nhw i’r hyn y gallent ddod ar eu traws yn ystod eu lleoliad, yn arbennig os nad ydynt erioed wedi gweithio yn y sector o’r blaen.\nGall yr efelychiadau realiti estynedig gael eu defnyddio gan ein staff addysgu i addysgu myfyrwyr ac i brofi eu dealltwriaeth drwy gydol y cwrs, gan ddod â dimensiwn arall i addysgu a dysgu i’r cyrsiau Iechyd a Gofal Cymdeithasol yn Coleg Gwent. Mae’r senarios rhyngweithiol yn efelychu sefyllfaoedd bywyd go iawn ac yn atgynhyrchu amgylcheddau ac offer gwaith, fel y gall dysgwyr ennill profiad a dealltwriaeth realistig o’r diwydiant iechyd a gofal o’r ystafell ddosbarth.\nYn wahanol i realiti rhithwir, nid yw realiti estynedig yn seiliedig ar wisgo penset, a all fod yn broblem i rai myfyrwyr. Felly, mae senarios realiti estynedig yn opsiwn mwy hygyrch y gall unrhyw un ei ddefnyddio. Golyga hyn bod y feddalwedd yn fanteisiol i bob dysgwr ar ein cyrsiau Iechyd a Gofal Cymdeithasol lefel 2 a lefel 3, gan eu paratoi ar gyfer eu gyrfaoedd yn y dyfodol.\nDysgwch fwy am ein cyrsiau Iechyd a Gofal Cymdeithasol a’r amrywiaeth o yrfaoedd a all fod ar eich cyfer. Gwnewch gais nawr – gwnewch e’n ddyfodol i chi yn Coleg Gwent!


Cynghorion iTunes: 10 iTunes bysellfwrdd llwybrau byr dylech wybod\n> Adnoddau > > 10 iTunes iTunes bysellfwrdd llwybrau byr dylech wybod\nYn hytrach na dewis eitemau o'r fwydlen neu glicio botwm ar y sgrin, gallech ddefnyddio Mae iTunes bysellfwrdd llwybrau byr er mwyn cwblhau tasgau yn ddidrafferth. Ond yn gyntaf oll, mae angen i chi gofio iddynt, a bydd treth eich cof eisoes trwm. Ond ymarfer yn eich gwneud yn gallach a rhai o iTunes bysellfwrdd bysellau brys hefyd yn gweithio mewn rhaglenni eraill yn Mac. Yma yr ydym yn cynhyrchu 10 iTunes fysellau hwylus dylai nad ydych yn methu'r.\nAwgrymiadau defnyddio iTunes llwybrau byr: y llwybrau byr a restrir yn yr erthygl hon bydd yn y patrwm o allweddol ADDASYDD y llythyr. Mae hyn yn golygu ddal i lawr yr ADDASYDD a bwyso y llythyr i berfformio camau arbennig. Nid yw'r llythyrau yn achos cysylltiedig yma.\n1. bar gofod-chwarae/rhewi\nEfallai y bydd gennych wedi bod eisoes yn defnyddio'r llwybr byr hwn. Pryd bynnag rydych yn gân, fideo, teledu sioe, llyfrau sain, neu podlediad, syml taro'r bar gofod chwarae a taro unwaith eto i oedi. Mae hyn fwy na thebyg y llwybr mwyaf ymarferol byr bysellfwrdd iTunes.\n2. Gorchymyn-L-cyflym yn ôl\nDim ond a ydych wedi pwyso y iTunes blaenorol fysell hwylus o le i chwarae cân. Ac yna y mae yn edrych o gwmpas llyfrgelloedd eraill iTunes, neu ymweld â siop iTunes ar gyfer prynu rhai. Am fynd yn ôl at yr eitem yn y lleoliad lle dechreuodd chi chwarae y gân? Orchymyn L yn allweddol, byddwch yn arbed llawer o chlic.\n3. Gorchymyn-B-dangos/cuddio colofn porwr\nMae iTunes porwr Colofn eich helpu i ddod o hyd i ganeuon y dymunwch gan Genres, artistiaid, albymau, cyfansoddwyr a grwpiau yn gyflym. Drwy bwyso Gorchymyn-B, gallech gael ei arddangos ar frig neu ar y chwith. I wneud y lleoliadau, ewch i farn > submenu porwr colofn.\n4. Gorchymyn-newid-M-Mini Player switsh\nBeth yw iTunes Mini Player? Yn y ffenestr chwaraewr bach sy'n rhoi mynediad i reolaethau iTunes sylfaenol fel chwarae/rhewi, cyfaint, trac rhagolwg/nesaf yn gadarn, ac ati. Drwy y fysell hwylus Gorchymyn-newid-M, gallwch hawdd newid rhwng Mini Player a windows maint llawn. Mae eitem dewislen cyfatebol yn lleoli ar farn > newid i Player bach. I wneud Mini Player bob amser yn weladwy, edrychwch ar yr opsiwn "Cadwch Mini Player ar ben ffenestri eraill" yn ffeil > dewisiadau > tab mwy. Yn Player bach neu hyd yn oed ailchwarae windows, unig wasg Gorchymyn-F i agor sgrin lawn.\n5. Gorchymyn-I-Get Info\nCael gwybodaeth am y ffenestr yn ddefnyddiol iawn ar gyfer gwybodaeth am y ffeil gweld a golygu metadata ar gyfer ffeiliau. Mae cael gwybodaeth am y fysell hwylus yn gweithio ar gyfer un neu fwy o ffeiliau. Ond byddai y ffenestri i agor yn wahanol.\n6. Gorchymyn-P a N Gorchymyn-a blaenorol nesaf\nFel rydych chi'n golygu'r wybodaeth tag, mae gennych y isod ffenestr agored ar gyfer llwybrau unigol, lle gallwch fynd i trac rhagolwg neu nesaf heb gau y ffenestri presennol. Yna mae'n hyd yn oed yn fwy cyfleus i newid i blaenorol neu olrhain nesaf gan fysell hwylus fel y gall eich llaw yn cael ei gadw ar y bysellfwrdd.\n7. Gorchymyn-Opsiwn-F-maes chwilio gweithredol\nAr unwaith yn weithredol y maes chwilio a dechrau teipio geiriau i gerddoriaeth rydych chi am chwilio. Ond hwn iTunes fysell hwylus yw braidd yn anodd i bwyso. Gobeithio y bydd newid i Orchymyn-F.\n8. Gorchymyn-newid-N-rhestr chwarae newydd\nBydd pwyso Gorchymyn-newid-N creu rhestr chwarae newydd gan gynnwys traciau gân sy'n cael eu dethol ar hyn o bryd. Yn yr un modd, bydd y Gorchymyn-opsiwn-N yn creu rhestr chwarae Smart newydd.\n9. Gorchymyn-T-Visualizer dangos/cuddio\nbennaf defnyddir iTunes Visualizer ar gyfer hwyl ar blaid neu aduniad. Pwyswch Gorchymyn-T dangos neu guddio. Mae angen i chi fynd i farn > Visualizer i newid i visualizer arall.\n10. Gorchymyn-Opsiwn-3, Gorchymyn opsiwn 4, i'r Gorchymyn-opsiwn-5 a Gorchymyn-opsiwn-6-newid barn\nMae iTunes yn darparu dulliau farn pedwar: rhestr, rhestr albwm, Grid, ac ymdrin â llif. Gallwch ddefnyddio hwn iTunes fysell hwylus i newid yn hawdd rhwng iddynt.


Chwilio am Gân i Gymru - North Wales Live\nChwilio am Gân i Gymru\nNID Llwynog oedd yr Haul, Y Cwm, a Harbwr Diogel... dim ond rhai o’r caneuon sydd wedi dod i’r brig yng nghystadleuaeth Cân i Gymru yn y gorffennol.\n07:00, 27 FEB 2010\nCân i Gymru, S4C, nos Yfory, 7.30pm a 9.30pm. English subtitles. s4c.co.uk/canigymru\nNID Llwynog oedd yr Haul, Y Cwm, a Harbwr Diogel... dim ond rhai o’r caneuon sydd wedi dod i’r brig yng nghystadleuaeth Cân i Gymru yn y gorffennol. Gyda’r rhain bellach yn ‘glasuron’, tybed pa gân fydd yn fuddugol eleni?\nMae panel o arbenigwyr wedi dewis rhestr fer o wyth cân i gystadlu nos yfory ar lwyfan Venue Cymru, Llandudno. Darlledir holl gyffro Cân i Gymru 2010 yng nghwmni’r cyflwynwyr Sarra Elgan a Rhodri Owen.\nMeddai Sarra: "Dwi wedi bod yn ffan o’r gystadleuaeth ers i fi fod yn blentyn. Bob blwyddyn dwi’n edrych ymlaen ac yn ysu cael clywed y caneuon. Mae ’na buzz enfawr am yr holl beth, sy’n creu awyrgylch ffantastig ar y noson.\n"Mae’r safon yn codi bob tro – a dwi’n siwr na fydd eleni yn wahanol. Mae pethau mor agos – mae fe wastad mor anodd dewis enillydd. Dyna be dwi’n caru am y gystadleuaeth."\nOwen Powell, cyn-gitarydd y band Catatonia, yw cadeirydd y rheithgor ar y noson. Bydd Aloma Jones o’r ddeuawd Tony ac Aloma, y cyfansoddwr a chanwr amryddawn Endaf Emlyn, y gantores Elin Fflur ac enillydd Cân i Gymru 2009, Elfed Morgan Morris, yn ymuno ag ef. Mae’r cynhyrchydd cerddoriaeth Dyl Mei a Bethan Williams Jones o’r grp Calan hefyd yn aelodau o’r rheithgor.\nY wobr ar gyfer cyfansoddwr y gân fuddugol fydd £10,000, gyda’r ail a’r trydydd yn y gystadleuaeth hefyd yn derbyn gwobrau o £2,000 a £1,500. Bydd y rheithgor yn gyfrifol am hanner y pleidleisiau ar y noson yn Venue Cymru, gyda’r gwylwyr adref yn gyfrifol am yr hanner arall.\nI glywed rhagflas o’r holl ganeuon, ewch i wefan Cân i Gymru, s4c.co.uk/canigymru.\nDyma’r wyth cân sydd wedi cyrraedd y rhestr fer eleni:\nGwên ar fy Wyneb wedi ei chyfansoddi gan Megan Rhys Williams o Hermon ger Crymych ar gyfer ei chwrs cerddoriaeth Lefel A yn Ysgol Gyfun y Preseli. Mae Megan bellach yn fyfyrwraig ym Mhrifysgol Caerdydd. Perfformir y gân ar y noson gan Beth Williams.\nBws i’r Lleuad a gyfansoddwyd gan ‘Alun Tan Lan’, Alun Evans o Lanrwst. Mae Alun yn gyn-aelod o fand Gorky’s Zygotic Mynci ond mae bellach yn chwarae’r gitâr i’r grp offerynnol newydd, Y Niwl. Tomos Wyn fydd yn perfformio’r gân.\nDeffra wedi ei chyfansoddi gan y cerddor, cyfansoddwr a’r actor, Gai Toms o Flaenau Ffestiniog a’i pherfformio ar y noson gan Estynedig. Yn ddiweddar, fe gyhoeddodd Gai albwm eco-gysyniadol, Rhwng y Llygru a’r Glasu, ac mae Deffra yn crisialu’r albwm honno.\nPob Siawns wedi ei chyfansoddi ar y cyd gan Lowri Evans o Drefdraeth a’r gitarydd a pheiriannydd stiwdio, Lee Mason. Bydd Lowri yn perfformio’r gân ar y noson. Daeth y ddau yn ail yn y gystadleuaeth yn 2008 gyda’r gân, Ti a Fi.\nGorwel a gyfansoddwyd gan Jaqueline Williams ac Aron Elias Jones, a fu’n aelod o’r band hip hop Pep Le Pew ond sydd bellach yn chwarae gyda’r band Y Rei.\nAros yn yr un lle a gyfansoddwyd gan aelod o fand Yr Ods, sef Osian Howells. Cafodd Osian hefyd lwyddiant yn chwarae’r gitâr a’r allweddellau gyda’r band Yucatan. Yr Ods fydd yn perfformio ei gân ar y noson.\nTi a ddaeth o dramor yw’r gân a gyfansoddwyd ar y cyd gan Matthew Wall o Bwllheli, a Deio Jones o Garndolbenmaen. Mae Matthew bellach yn athro yn Ysgol Gyfun y Barri ac yn aelod o’r band, Hafaliadau.\nGlyndwr wedi ei chyfansoddi gan Simon Gardner, Andrew Moore a Tudur Morgan. Mae Tudur yn gynhyrchydd recordiau proffesiynol, Simon yn artist unigol blaenllaw, ac Andrew yn drawsgrifwr cerddoriaeth. Perfformir y gân ar y noson gan Martin Beattie.\nThe songs have been composed, the lyrics written and the stage at Venue Cymru, Llandudno is ready for S4C’s annual song-writing competition, Cân i Gymru (Song for Wales). A panel of music experts has chosen the final eight songs which will be performed in the live broadcast tomorrow night at 7.30pm. Sarra Elgan and Rhodri Owen will present the competition.\nEuromillionsEuromillions and Thunderball draw for Tuesday, January 26, 2021You could become a millionaire if you win tonight's jackpot


Caer Drewyn - Wicipedia\nbryngaer sy'n rhannol ddilyn tirffurf y graig, bryngaer sy'n dilyn y llethr\nBryngaer o Oes yr Haearn 1 filltir i'r gogledd o Gorwen yn ne Sir Ddinbych yw Caer Drewyn (weithiau Caer Drewin). Fe'i lleolir ar fryn uwchlaw Dyffryn Edeirnion ar uchder o tua 280 medr. Wrth waelod y gaer mae cymuned fechan Pentre Trewyn - cyfeiriad grid SJ087444.\nCofrestrwyd y fryngaer hon gan Cadw a chaiff ei hadnabod gyda'r rhif SAM unigryw: ME012. Ceir tua 300 o fryngaerau ar restr CADW o henebion, er bod archaeolegwyr yn nodi bod oddeutu 570 ohonyn nhw i gyd yng Nghymru.\nRhed Afon Dyfrdwy islaw. O safle'r fyngaer ceir golygfeydd eang o Ddyffryn Edeirnion ac o'r mynyddoedd i'r gorllewin a'r gogledd.\nDisgrifiad a hanes[golygu | golygu cod y dudalen]\nMae'r llwybr i fyny'r dyffryn wedi bod yn dramwyfa bwysig ers gwawr hanes a diau fod lleoliad strategol y gaer fawr hon, ar drofa yn y dyffryn, yn adlewyrchu hynny. Mae'r gaer yn gorwedd ar y ffin rhwng tiriogaeth y Deceangli i'r gogledd a'r Ordovices i'r de.\nMae'r fryngaer yn safle cymhleth. Tybir fod o leiaf pedwar cyfnod o adeiladau ar y safle. I ddechrau roedd 'na glawdd pridd siap bedol yn terfynu ar glogwyn i'r gogledd. Mae rhan o'r gwaith hwn yn aros heddiw fel atodiad i'r brif gaer ar ei hochr ddwyreiniol. Mae'n bosibl fod hyn yn dyddio i ddiwedd Oes y Cerrig.\nMae'r gaer ddiweddarach yn cynnwys gwrthglawdd anferth o gerrig gyda mynedfeydd ar yr ochr orllewinol a'r ochr gogledd-ddwyreiniol. Ceir celloedd i warchod ygaer wedi'u hailadeiladu ym mynedfa'r gogledd-ddwyrain. Roedd llwybr o gwmpas y muriau. Rhed ffos ddofn oddi amgylch y cyfan. Mae'r gwaith hwn yn debyg iawn i'r hyn a geir ym mryngaer fawr Tre'r Ceiri a lleoedd eraill yn Llŷn.\nYn ddiweddarach ychwanegwyd clostir trionglog, yn ôl pob tebyg yn ystod y cyfnod Rhufeinig neu'n fuan ar ôl hynny. Ceir gweddillion cytiau crwn o gerrig tu mewn; ceir olion sy'n awgrymu adeiladau petrual ar bedwar postyn yn ogystal. Yn y gornel ogledd-ddwyreiniol gwelir olion llwyfannau tai.\nYn ddiweddarach eto codwyd tai bychain canoloesol ar lwyfannau wrth fynedfa orllewinol y fryngaer, ond nid oes unrhyw dystiolaeth fod y gaer ei hun yn cael ei defnyddio yn y cyfnod hwnnw.\nYn ôl T. Gwynn Jones roedd chwedl werin yn ardal Corwen yn adrodd sut y bu i gawr godi Caer Drewyn er mwyn i'w gariadferch gael lle i gadw ei gwartheg a'u godro. Enwir y cawr fel 'Drewyn', ond ymddengys mai cais i esbonio enw'r gaer ydyw (mae 'Drewyn' yn dreigliad o 'Trewyn'). Mae T. Gwynn Jones yn cynnig fod yr enw 'Tre Wyn', sef 'Tre Gwyn', yn deillio o draddodiad lleol am y duw Celtaidd Gwyn ap Nudd.\nMae traddodiadau yn ardal Corwen yn cysylltu Caer Drewyn ag Owain Glyndŵr yn ogystal. Cyfeiria Thomas Pennant at Glyn Dŵr yn encilio i'r gaer ar ôl ymosod ar Ruthun. Mae trigolion lleol yn dal i gysylltu'r gaer ag Owain heddiw, gan gredu ei fod wedi mwstrio ei ryfelwyr yno.\n↑ *Christopher Houlder, Wales: an Archaeological Guide (Llundain, 1978).\n↑ 3.0 3.1 *A. H. A. Hogg, 'Early Iron Age Wales', yn Prehistoric and Early Wales (Llundain, 1965).\n↑ T. Gwynn Jones, Welsh Folklore and Folk-custom (Llundain, 1930), tud. 78.\n↑ Elissa R. Henken, National Redeemer: Owain Glyndŵr in Welsh Tradition (Caerdydd, 1996).\nYmddirieddolaeth Archaeolegol Clwyd-Powys Archifwyd 2007-02-09 yn y Peiriant Wayback.\nLlun awyr, gwefan Casglu'r Tlysau Archifwyd 2007-09-28 yn y Peiriant Wayback.\nWedi dod o "https://cy.wikipedia.org/w/index.php?title=Caer_Drewyn&oldid=11028534"\nNewidiwyd y dudalen hon ddiwethaf ar 7 Chwefror 2022, am 23:47.


Is-Ganghellor i gyd – staff e-bost – Ionawr 2017 – Bwrdd Gweithredol y Brifysgol - Cardiff University\nWrth i mi ysgrifennu’r neges hon, gwaharddiad yr Unol Daleithiau ar deithio sy’n cael y prif sylw yn y newyddion. Mae amcanion gwleidyddol y gwaharddiad yn glir (ac yn cadw at un o addewidion yr ymgyrch etholiadol) ond go brin bod y goblygiadau ymarferol, yr effaith anfwriadol na’r canlyniadau gwleidyddol tymor hir wedi’u hystyried yn ddigonol, os o gwbl. Mae’r effaith ar bobl hyd yma wedi amrywio o beri anhwylustod i achosi llanast llwyr, ac mae’r ffordd y mae confensiynau rhyngwladol safonol yn cael eu diystyru yn peri cryn bryder. O ran Prifysgol Caerdydd, rydym am wneud yn siŵr ein bod yn cefnogi unrhyw staff a myfyrwyr a allai gael eu heffeithio. Yn amlwg, bydd angen i ni hefyd ystyried y goblygiadau ehangach wrth i’r polisi ennill ei blwyf. Mae’n amlwg ein bod bellach yn byw mewn byd llai sefydlog lle gall newid cyflym a dramatig ddigwydd yn annisgwyl ar unrhyw adeg, a bydd angen i ni fod yn barod i ymateb yn gyflym ac yn hyblyg.\nFel y gwyddoch, cafwyd araith gan Brif Weinidog Prydain yn gynharach y mis hwn a chawsom awgrym, am y tro cyntaf, o sut mae’r llywodraeth yn bwriadu tywys y Deyrnas Unedig o’r Undeb Ewropeaidd. Mae’n werth nodi bod Mrs May wedi datgan yn glir yr hoffai llywodraeth Prydain gael cytundeb cyn gynted â phosibl ynghylch statws dinasyddion yr UE yn y DU, yn ogystal â dinasyddion y DU yn yr UE. Gyda lwc, bydd modd cyflawni cytundeb o’r fath. Nid yw ymateb y Swyddfa Gartref wedi bod yn arbennig o galonogol na sensitif i ymdrechion gan ddinasyddion o wledydd eraill yr UE (gan gynnwys gweithwyr mewn prifysgolion) i wneud yn siŵr eu bod yn cael aros yma wedi i’r DU adael yr UE. Byddwn ni a phrifysgolion eraill yn awyddus i gael eglurhad ynghylch y mater. Rydym wedi cael cyngor cyfreithiol ynghylch sut gallwn gefnogi ein staff a byddwn yn cynnal sesiynau cynghori ac yn cynnig cefnogaeth benodol maes o law.\nErs ei haraith, bu cryn sôn am y ffaith i Mrs May awgrymu nad oes sicrwydd y byddwn wedi dod i gytundeb gyda’r UE cyn diwedd y cyfnod trafod drwy flynedd o hyd ar ôl rhoi cychwyn ar Erthygl 50. Go brin y gallwn ddychmygu ffordd fwy anodd o adael yr UE, a does bosibl bod y Comisiwn Ewropeaidd a’r 27 aelod-wladwriaeth arall yn gwybod na fyddai neb ar ei ennill mewn sefyllfa o’r fath. Mae ein deddfau a’n rheoliadau yn cyd-glymu ac mae trefniadau ariannol a diogelwch yn cael eu cynnal ar lefel Ewropeaidd ar hyn o bryd. Felly, byddai peidio â dod i gytundeb yn eu cylch cyn i’r DU adael yn achosi anhrefn llwyr i wledydd eraill yr UE. Yn sicr, ni fyddai hyn o unrhyw fudd i’r Deyrnas Unedig, fel y nododd y Prif Weinidog yn glir yn ei haraith. Felly, pam hyd yn oed rhagdybio posibilrwydd o’r fath? Gallwn dybio’n rhesymol nad yw’r llywodraeth am ymgymryd â thrafodaethau oni bai bod posibilrwydd y gallent roi’r gorau iddynt os nad ydynt yn fodlon ar y canlyniad. Fodd bynnag, thema’r araith drwyddi draw oedd cadarnhau ymrwymiad y llywodraeth i gael cytundeb sydd o fudd i bawb o dan sylw. Yn bersonol, nid wyf yn credu bod ein partneriaid Ewropeaidd a’r Comisiwn yn helpu neb drwy fynnu bod yn rhaid i Brydain gael bargen lai ffafriol o ganlyniad i adael yr UE o’i chymharu â beth fyddai ganddi pe byddai dal yn aelod ohoni. Dyna’r union agwedd a achosodd i bobl droi eu cefnau ar yr UE yn y lle cyntaf. Y gwir amdani yw y bydd pawb yn elwa drwy geisio cael y canlyniad gorau posibl i bawb o dan sylw. Gyda lwc, ceir ymateb synhwyrol yn y pen draw.\nO ran prifysgolion y DU yn gyffredinol, hoffem barhau’n rhan o weithdrefnau ariannu a rhaglenni cyfnewid staff a myfyrwyr Ewrop. Fodd bynnag, rhaid i ni fod yn barod i edrych yn fanwl ar yr amodau sy’n gysylltiedig â chael mynediad parhaus o’r fath. Mae angen i ni sylweddoli y byddem yn gofyn i lywodraeth y DU dalu llawer iawn o arian i’r Comisiwn Ewropeaidd i allu parhau i gymryd rhan fel hyn. Fodd bynnag, ni fyddai gennym y dylanwad yr ydym wedi gallu ei ddefnyddio hyd yma. Mae hefyd yn fwy na phosibl na fydd modd i ni barhau i gymryd rhan o ganlyniad i ffactorau eraill yn y drafodaeth, fel penderfyniad y DU i atal pobl rhag symud rhwng gwledydd yn ddi-rwystr. Felly, bydd yn bwysig ystyried pa ddewisiadau eraill allai fod ar gael, ac mae llawer o waith i’w wneud wrth chwilio am ateb i’r cwestiynau hyn.\nYn y cyfamser, efallai y cofiwch imi sôn ym mis Tachwedd ein bod wedi llwyddo i gael gafael ar arian ymchwil o bwys gan y Comisiwn Ewropeaidd. Mae’r data o chwarter cyntaf y flwyddyn academaidd yn hynod galonogol: erbyn 31 Rhagfyr, roeddem wedi cael £5.4m o’r ffynhonnell hon, y lefel uchaf ers pedair blynedd. £52m oedd gwerth ein ceisiadau o hyd yn ystod yr un cyfnod. Mae hyn dros 25% yn uwch na’r ffigur uchaf yn ystod y cyfnod pedair blynedd. Mae’n bwysig ein bod yn parhau i gymryd rhan lawn yn ystod yr amser sydd gennym ar ôl fel aelod o’r Undeb Ewropeaidd. Felly, rwyf mor falch o weld cydweithwyr ar draws y Brifysgol yn manteisio ar y cyfleoedd sydd ar gael o hyd gan ddangos ein hymrwymiad at gydweithio â phartneriaid ar draws y cyfandir.\nUn o ganlyniadau eraill refferendwm yr UE yw’r papur gwyrdd gan y llywodraeth am y strategaeth ddiwydiannol. Yn y bôn, dogfen ymgynghori yw’r papur gwyrdd ac, o wrando ar Greg Clark mewn digwyddiad yn ddiweddar (Mr Clark yw’r Ysgrifennydd Gwladol dros Fusnes, Ynni a Strategaeth Ddiwydiannol), mae’n amlwg bod y llywodraeth yn chwilio am syniadau a buddsoddiad. Nid dewis unigolion neu gwmnïau diwydiannol unigol yw’r nod. Yn hytrach, mae’r llywodraeth am gynorthwyo sectorau penodol yn ogystal â chreu’r isadeiledd arloesedd fydd yn rhoi diwydiant y DU gam ar y blaen. Ceir pwyslais clir hefyd ar gefnogi datblygiad economaidd y tu allan i Lundain. Mae’n fwy na phosibl y bydd cyfleoedd i ni weithio gyda byd busnes a byddwn yn ystyried y posibiliadau hyn dros y misoedd nesaf.\nO ran y Brifysgol yn benodol, byddwch eisoes yn gwybod bod y gwaith wedi dechrau ar yr adeiladau newydd ar y Campws Arloesedd yn Heol Maendy a Chanolfan Bywyd y Myfyrwyr. Mae’r rhain yn brosiectau enfawr sy’n costio degau o filiynau o bunnoedd, ac maent yn rhan o strategaeth academaidd ac ariannol gyffredinol dros nifer o flynyddoedd. Mae trosiant y Brifysgol dros hanner biliwn o bunnoedd erbyn hyn ond rydym ar drothwy cyfnod anodd. Nid wyf am drafod hyn yn fanwl yn y neges hon, ond os oes diddordeb gennych yn ein sefyllfa ariannol yn gyffredinol, cewch wybod rhagor ar y fewnrwyd.\nYn olaf, yn gynharach y mis hwn cyhoeddodd yr Athro Dylan Jones ei fod am roi’r gorau i fod yn Ddirprwy Is-Ganghellor Coleg y Gwyddorau Biofeddygol a Bywyd yn yr haf. Mae wedi bod yn bleser gweithio gyda Dylan ac mae wedi gwneud gwaith gwych i’r Brifysgol a’i Goleg. Mae wedi ymgymryd â gwaith ymchwil drwy gydol ei gyfnod yn Bennaeth yr Ysgol ac fel Dirprwy Is-Ganghellor wedi hynny. Mae’n llawn haeddu’r cyfle i ‘dreulio mwy o amser gyda’i ddata’, fel y dywedodd yn ei ffordd nodweddiadol. Rydw i wrth fy modd y byddwn yn parhau i elwa ar ei ragoriaeth ymchwil a dymunaf bob llwyddiant iddo yn y maes hwn. Byddwn yn mynd ati ar unwaith i geisio penodi Dirprwy Is-Ganghellor yn ei le. Gyda lwc, byddwn wedi penodi rhywun ar gyfer y swydd erbyn dechrau’r flwyddyn academaidd nesaf.


Yn ystod y 6 mis diwethaf, mae Apple wedi prynu rhwng 20 a 25 cwmni | Rwy'n dod o mac\nYn ystod y 6 mis diwethaf, mae Apple wedi prynu rhwng 20 a 25 o gwmnïau\nYn y byd busnes, mae'n eithaf cyffredin gweld cwmnïau llai yn cael eu prynu gan gorfforaethau mawr, nid yn unig i gymryd drosodd eich busnes, ond hefyd i fynd â hi gam ymhellach. Mae Google, Microsoft, Apple, Amazon ... yn prynu sawl cwmni bach bob blwyddyn, fodd bynnag. nid oes gan bob un yr un sylw yn y cyfryngau.\nYn y cyfweliad diwethaf y mae Tim Cook wedi’i roi i CNBC, mae wedi siarad am y pryniannau diweddaraf y mae’r cwmni o Cupertino wedi’u gwneud, rhywbeth nad yw’n siarad amdano fel arfer a phan fydd yn gwneud, nid yw byth yn cyhoeddi beth yw’r cymhellion sydd ganddo. arwain i'w gaffael. Do, nododd hynny yn ystod y chwe mis diwethaf, roeddent wedi prynu tua 25 o gwmnïau.\nYn ôl Tim Cook «Os oes arian i'w sbario, rydyn ni'n gweld beth allwn ni ei wneud ag ef. Mae gennym ddiddordeb mewn unrhyw beth sy'n gweddu i'n dibenion strategol, felly rydyn ni fel arfer yn prynu cwmni bob pythefnos neu dair wythnos. "\nNododd Tim hynny yn gyffredinol yn chwilio am dalent ac eiddo deallusol wrth brynu busnesau bach, gan mai dyma'r ffordd gyflymaf i ddatblygu syniad oedd ganddyn nhw eisoes mewn golwg ac mae'n lleihau'r amser lansio posib.\nYn ystod y cyflwyniad o ganlyniadau economaidd sy'n cyfateb i chwarter cyntaf 2019, ail chwarter cyllidol Apple, cyhoeddodd y cwmni hynny mae ganddo fwy na $ 200.000 biliwn mewn arian parod, swm a fydd yn caniatáu ichi barhau i wneud caffaeliadau yn seiliedig ar eich diddordebau agos neu yn y dyfodol.\nMae un o'r caffaeliadau diweddaraf, y mwyaf mediatig o leiaf, i'w gael ym mhrynu Texture y llynedd, y gwasanaeth tanysgrifio cylchgrawn flwyddyn yn ddiweddarach mae wedi cael ei ailenwi'n Apple News +. Hyd yn hyn, y pryniant mwyaf y mae'r cwmni wedi'i wneud yw Beats, a thalodd $ 3.000 biliwn amdano a chaniatáu iddo lansio Apple Music flwyddyn yn ddiweddarach.\nLlwybr llawn i'r erthygl: Rwy'n dod o mac » Afal » newyddion » Yn ystod y 6 mis diwethaf, mae Apple wedi prynu rhwng 20 a 25 o gwmnïau\nNawr gallwch chi roi cynnig ar Microsoft Edge (dev) ar eich Mac\nMae cyn-weithredwr Apple, Angela Ahrendts, yn siarad ychydig am ei phrofiad yn y cwmni


** Coed a ddifrodwyd gan stormydd **\nMae'r Cyngor yn blaenoriaethu'r gwaith o waredu coed wedi'u chwythu gan y gwynt sydd wedi'u diwreiddio yn ystod y stormydd diweddar ar hyd y ffyrdd A, B a C prysuraf ar draws y sir.\nCynghorir perchnogion tir i asesu eu coed eu hunain pan fydd hynny'n ddiogel ac os oes angen, ceisio cyfarwyddyd gan feddyg coed. Mae'r gwaith o waredu coed wedi'u chwythu gan y gwynt yn hynod o beryglus ac, yn y rhan fwyaf o achosion, ni ellir defnyddio gweithrediadau trin a chwympo coed arferol. Er mwyn eich galluogi, fel tirfeddiannwr, i gydymffurfio â Deddf Iechyd a Diogelwch yn y Gwaith 1974 rydym yn argymell eich bod yn defnyddio meddygon coed â phrofiad a chymwysterau addas yn unig i gyflawni'r gwaith ar y coed wedi'u heintio.\nNoder bod gan berchnogion tir gyfrifoldeb o ran dyletswydd gofal, fel y nodir yn Neddf Atebolrwydd Meddianwyr 1957 a 1984, i sicrhau nad yw'r coed y maent yn berchen arnynt yn peri risg annerbyniol i bobl ac eiddo.\nGwybodaeth a chyngor am y broses gynllunio a'r ceisiadau cynllunio diweddaraf, polisïau a chanllawiau cynllunio cenedlaethol a lleol. Rydym yn helpu i gynnal a gwella’r amgylchedd naturiol ac adeiledig a chyflawni lleoedd, adeiladau a seilwaith diogel, hygyrch a chynaliadwy.\nSut mae cyflwyno sylwadau ar gais cynllunio\nYstyrir yr holl sylwadau, o blaid ac yn erbyn cais, o fewn y cyfnod ymgynghori 21 diwrnod.\nGallwch chwilio drwy fap, cyfeiriad neu gyfeirnod cynllunio.\nY ffordd hawsaf i chi gyflwyno'ch cais cynllunio yw ar-lein gan ddefnyddio gwefan Ceisiadau Cynllunio Cymru.\nYmestyn neu newid eich cartref\nOs ydych yn ystyried gwneud newidiadau i'ch cartref, gan gynnwys gwaith o fewn ffin eich eiddo/gardd, efallai y bydd angen i chi wneud cais am ganiatâd cynllunio gan ddeiliaid ta\nMae ein tîm gorfodi cynllunio yn ymchwilio i gwynion am achosion posibl o dorri cynllunio. Bydd y manylion a ddarperir gennych yn cael eu defnyddio i ddilyn eich cwyn.\nDysgwch ragor am Bolisïau Cynllunio gan gynnwys y Cynllun Datblygu Lleol\nDarganfyddwch fwy am effeithiau amgylcheddol ffosffad mewn Ardaloedd Cadwraeth Arbennig (ACA) Afonol a'r goblygiadau ar gyfer Cynllunio\nRydym wedi cynhyrchu rhestr o gwestiynau cyffredin i helpu i ateb rhai o'r ymholiadau cyffredin a dderbyniwn ynlun a Cynllunio.\nCanfod manylion yr holl geisiadau cynllunio cofrestredig ac y penderfynwyd arnynt ar gyfer y mis diwethaf.\nEnwi, rhifo a chyfeiriadau strydoedd\nOs ydych angen stryd newydd neu adeilad wedi eu henwi a/neu rhifo ymgeisiwch os gwelwch yn dda am Enwi, rhifo a chyfeiriadu strydoedd.\nCael gwybod am y broses gynllunio a dogfennau perthnasol, polisi a deddfwriaeth.\nCreu Lleoedd Cymru\nFel llofnodwr i Siarter Creu Lleoedd Cymru rydym wedi cytuno i gefnogi creu lleoedd ym mhob maes a gwaith perthnasol a hyrwyddo'r holl egwyddorion.


Porth Tywyn | Llanelli Waterside\nMae Porth Tywyn yn cynnig cymysgedd perffaith o gyfleusterau hamdden mewn 14 milltir o barcdir wedi’i dirlunio, ac mae’n ganolfan ddelfrydol ar gyfer crwydro arfordir De a Gorllewin Cymru.\nMae’n cynnig golygfeydd cofiadwy o Benrhyn Gŵyr a Bae Caerfyrddin, ac mae o fewn cyrraedd rhwydd i’n harfordir byd enwog.\nGwariwyd dros £8 miliwn yn addasu’r hen harbwr llanwol yn farina modern ond mae wedi cadw ei swyn Victorianaidd ac mae dafliad carreg yn unig o ganol tref fechan ond llawn bywyd. Ac yntau’n un o’r prif lwybrau i mewn i Barc arobryn Arfordirol y Mileniwm, Harbwr Porth Tywyn yw’r marina diweddaraf yng Nghymru, ac mae ganddo le i 450 o gychod.\nMae’r datblygiadau siopa presennol a’r newid amlwg ond ystyriol a welwyd ym Mhorth Tywyn dros y blynyddoedd diwethaf wedi llwyddo cadw’r dreftadaeth fywiog a chymysg o ddiwydiant, hamdden a thwristiaeth sy’n gwneud Porth Tywyn yn lle mor boblogaidd.\nBuddsoddwyd mewn seilwaith a thrafnidiaeth i wneud yr ardal yn fwy hygyrch ac erbyn hyn mae’n cynnig mynediad perffaith i benrhyn Pen-bre sydd yn gartref i atyniadau fel Beach Break Live a chwrs rasio Ffos Las.\nMae’r cyfleoedd sydd ar gael ym Mhorth Tywyn yn amrywiol – siopa, hamdden, masnachol, twristiaeth – y cyfan yn eistedd ochr yn ochr yn y dref glan môr hon. A hithau mewn lleoliad delfrydol mewn mwy nac un ffordd, gall Porth Tywyn ganiatáu i’r buddsoddwr praff gael adenillion da a safle yn un o’r ardaloedd mwyaf addawol yng ngwledydd Prydain


Penodi arweinydd newydd “ddim yn ddigon”, meddai cyn-aelod Llanelli – Golwg360\n25 Medi 2018 am 11:53 Diweddarwyd am 22:10\nFyddai penodi arweinydd newydd “ddim yn ddigon” i ddod â’r anghydfod i ben rhwng penaethiaid Plaid Cymru a chyn-aelodau yn Llanelli.\nDyna farn un o hoelion wyth y blaid yn yr etholaeth, Gwyn Hopkins, a gafodd ei wahardd y llynedd ac sydd bellach wedi gadael y blaid.\nMae’n cyhuddo arweinydd y Blaid, Leanne Wood; eu Prif Weithredwr, Gareth Clubb; eu cadeirydd, Alun Ffred Jones; ac ymgeisydd Llanelli, Mari Arthur; o wneud pethau “cwbwl anfaddeuol”.\nAc mae’n mynnu y byddai’n rhaid iddyn nhw gael eu disodli er mwyn dod â’r anghydfod i ben yn llwyr. Er hynny, mae’n cydnabod bod penodi arweinydd newydd yn gam at gymodi.\n“Fydde fe ddim yn ddigon, ond bydde fe’n mynd peth o’r ffordd,” meddai wrth golwg360. “Dw i wedi dweud wrth y blaid yn union beth yw’r amodau.\n“Bydden ni eisiau gweld Leanne Wood, Gareth Clubb ac Alun Ffred Jones mas o’u swyddi presennol, a Mari Arthur yn paco’i bags ac yn mynd yn ôl i Gaerdydd.\n“Achos sdim gobaith cath gyda hi, ennill yn Llanelli fan hyn. Mae wedi codi gwrychyn gymaint o bobol. Mae deugain o bobol wedi ymddeol. Dyw hynna ddim yn arwydd da am y dyfodol, fydden i’n dweud.”\nDaw’r sylwadau wedi i gyn-aelod arall, Mary Roll, a dweud wrth golwg360 y “gallai’r hollt gael ei gau” dan yr amodau cywir.\nFe gafodd cangen cyfan Plaid Cymru yn Llanelli eu gwahardd ym mis Chwefror y llynedd, wedi’u cyhuddo o beri niwed i enw’r blaid.\nRoedd aelodau’r gangen yn anhapus â phenodiad Mari Arthur yn ymgeisydd ar y rhanbarth, ac am weld y cynghorydd lleol, Sean Rees, yn cynrychioli Llanelli yn etholiad cyffredinol 2017.\nMae sawl cyn-aelod o’r gangen wedi gadael y blaid, ac mae ambell un wedi mynd ati i ffurfio Fforwm Llanelli – platfform trafod “niwtral”, medden nhw.\nMae golwg360 wedi holi i Blaid Cymru am ymateb.


Pedwar diwrnod o gerdded (y rhan fwyaf) yn yml Coniston (ardal y llynoedd). Gwych. Yn enwedig gyda’r tywydd yn sych, a’r dail yn troi lliw. Mae gennyn ni hen ffrind (ffrind hen, hefyd, mae hi’n 95) yn byw yn agos at Coniston a bob blwyddyn dan ni’n mynd am trip bach. A bob tro dan ni’n cyrraedd, dwi’n sylweddoli eto, fel o’r dechrau, mor hardd ydy’r ardal. Y tro yma, wnaethon ni ddim fynd am dro newydd, ag un peth gyda’r hen ffefrynau ydy bod ni’n gwybod y ffordd a dim yn mynd ar goll, a dim yn gorfod edrych ar y map.\nDyma rhai o’r lluniau\nAr ein ffordd, heibio'r llyn i "Tarn Howes"\nA mae gerddi "Monks Coniston" ar y ffordd.\nA dyma'r llyn mynydd ei hun. Mae'n lle boblogaidd, ond mae'r rhan fwyaf o'r ymwelwyr yn gyrru i fynny i'r maes parcio, ond yn colli taith hyfryd i fynny (ac i lawr). Un hoff taith cerdded ydy taith o gwmpas Elterwater.\nDyma'r olygfa ar ol dringo trwy'r coed\nA dyma'r defaid "Herdwick" sydd yn perthyn i'r ardal. Dwi wrth fy modd efo nhw. Mae'r wyn yn eitha dywyll, fel y rhain - ac wrth tyfu, mae'r lliw yn newydd.\nposted by Ann Jones @ 23:51\nPigion o'r ardd\nCynyrch y hydref\nMae'r hydref yma\nYr ardd a’r cefn gwlad lleol\narbrofiad arall: llyffantod bach\nLlyffantod yn yr ardd - ac arbrofias


Hysbysiad Preifatrwydd - Partneriaeth Cydwasanaethau GIG Cymru\n› Hysbysiad Preifatrwydd\nA. Os ydych chi'n glaf\nMae'r adran hon o'r hysbysiad preifatrwydd yn berthnasol i gleifion sy'n derbyn triniaeth gan un o’n cleientiaid, neu'n ymwneud â chwyn, gweithgaredd cyfreithiol cynhennus neu ddigynnen gydag un ohonynt, gan gynnwys materion Indemniad Ymarfer Meddygol Cyffredinol a rhwymedigaethau presennol.\nYma, byddwn yn esbonio i chi pa wybodaeth yr ydym yn ei chasglu, pam yr ydym yn ei chasglu, i ba raddau y gallwn ni ei defnyddio'n gyfreithiol ac am ba hyd.\nB. Os ydych chi'n un o'n cleientiaid\nMae'r adran hon o'r hysbysiad preifatrwydd yn berthnasol i gleientiaid sy'n derbyn gwasanaethau cyfreithiol gennym ni, neu'n fwy penodol, gan Wasanaethau Cyfreithiol a Risg. Mae hyn yn cynnwys cleientiaid y Bwrdd Iechyd yr ydym yn gweithio iddynt o dan y cynllun ar gyfer Indemniad Ymarfer Meddygol Cyffredinol.\nC. Os ydych yn aelod o Fwrdd Iechyd, Ymddiriedolaeth Iechyd, staff practis meddygon teulu, neu’n weithiwr meddygol proffesiynol arall ac nid ydych wedi cysylltu â ni'n uniongyrchol i ddarparu gwasanaethau cyfreithiol i chi\nMae'r adran hon o'r hysbysiad preifatrwydd yn berthnasol i chi os ydych yn aelod neu’n gyflogai o Fyrddau Iechyd, Ymddiriedolaethau Iechyd, neu’n rhan o staff practisiau meddygon teulu y gallwn gyfathrebu â hwy yng nghyd-destun darparu gwasanaethau cyfreithiol i’n cleientiaid.\nD. Lle rydych chi'n ymgeisio am swydd gyda ni\nMae'r adran hon o'r hysbysiad preifatrwydd yn berthnasol i chi os ydych yn ymgeisio am swydd gyda ni.


Gwneuthurwr a Chyflenwr Generadur Math o Gynhwysydd Tsieina | Xinneng\nBlwch cebl allbwn wedi'i wahanu, yn hawdd ar gyfer cysylltiadau cebl Addasu i bob cyflwr tywydd\nGwarantir bod gan y cynhwysydd ostyngiad lefel sŵn o leiaf 30% o'i gymharu â generadur math agored ar lwyth LLAWN.\nArgymhellir China 0 # disel ysgafn neu uwch ar gyfer gensets sutech gyda gwahanydd dŵr olew i sicrhau tanwydd purdeb.\nAwgrymwch fabwysiadu API CF neu olew uwch, tymheredd / gludedd 15W-40\nMae gan set generadur math disel wedi'i gynhwysoli fath safonol a math distaw\nWedi'i ddylunio a'i gynhyrchu yn unol â chynwysyddion safonol rhyngwladol, 20 troedfedd o dan 1000KVA a 40 troedfedd uwchlaw 1250KVA; Gydag ardystiad CSC o gydymffurfio â'r Confensiwn Diogelwch Cynhwysyddion Rhyngwladol, gellir defnyddio'r uned gyfan yn uniongyrchol fel cynwysyddion safonol ar y môr, sy'n arbed costau cludo yn fawr; Mae dau gynhwysydd atal ffrwydrad y tu mewn i'r cynhwysydd. Mae lamp atal ffrwydrad ar y sgrin lamp / rheoli, sy'n gyfleus i ddefnyddwyr weithredu a chynnal; gellir agor y cynhwysydd yn y tu blaen a'r cefn, ac mae drysau ochr ar ddwy ochr y blwch, sy'n gyfleus i ddefnyddwyr eu cynnal a'u hailwampio. Mae ysgol y tu allan i'r bocs; gosodir yr holl golfachau, cloeon a bolltau Defnyddir dur gwrthstaen, a gosodir dyfeisiau ymyrraeth gwrth-don a dŵr glaw yn y cynhwysydd;\nMae'r panel rheoli a'r cabinet switsh allbwn ar yr un ochr i'r cynhwysydd, sy'n gyfleus ar gyfer cysylltiad dyddiol y defnyddiwr a chysylltiad cebl allbwn;\nMae'r cyfluniad safonol wedi'i gyfarparu â system PMG excitation magnet parhaol, sy'n gwella gallu cychwyn y modur ac sydd ag imiwnedd i ystumio tonffurf; Mae gan y tanc tanwydd a'r biblinell, gollwng olew, muffler, ac ati lawer o ddyluniadau unigryw, sy'n cael eu ffafrio gan ddefnyddwyr;\nMae yna nid yn unig ddeunyddiau inswleiddio sain gwrth-fflam sy'n gwrthsefyll heneiddio sy'n gwrthsefyll heneiddio a deunyddiau sy'n amsugno sain y tu mewn i'r cabinet math tawel, ond mae ganddo hefyd ddyluniad rhagorol ar gyfer cymeriant aer a lleihau sŵn gwacáu;\n1. Gosod bwrdd tyllog cotwm a metel sy'n amsugno sain o amgylch corff y cynhwysydd a blodeuo;\n2. Gosod plât alwminiwm patrwm gwrthlithro ar y llawr y tu mewn i'r blwch;\n3. Yr effaith lleihau sŵn yw 70-80dBA (LP7m);\n4. Mae gan y blwch ystafell reoli, system cyflenwi olew, system oleuadau, a lle cynnal a chadw;\nBlaenorol: Oeri Dŵr\nNesaf: Cyfres Generadur Cummins


Lansio contract newydd Gwasanaeth Rheilffyrdd Cymru a’r Gororau – Partneriaeth Rheilffordd Cymunedol Dyffryn Conwy ac Arfordir Gogledd Orllewin Cymru\nLansio contract newydd Gwasanaeth Rheilffyrdd Cymru a’r Gororau\nOctober 14, 2018 Melanie\nGall Gwasanaeth Rheilffyrdd Cymru a’r Gororau fod y gwasanaeth rheilffyrdd gorau i deithwyr yn y DU o fewn y 15 mlynedd nesaf.\nDyma’r neges gan y Prif Weinidog, Carwyn Jones, fydd yng ngorsaf Pontypridd heddiw i nodi diwrnod cyntaf llawn gwasanaethau rheilffyrdd newydd Cymru a’r Gororau.\n“Mae hwn yn ddiwrnod pwysig i reilffyrdd yng Nghymru – yn wir ar gyfer datganoli.\n“O dan arweiniad Trafnidiaeth Cymru, gyda’n partneriaid KeolisAmey, dyma fydd y gwasanaeth rheilffyrdd cyntaf ‘wedi’i wneud yng Nghymru’, wedi’i gynllunio a’i ddarparu gan Lywodraeth Cymru.\n“Mae’r cyfle i ail-gynllunio a gosod pwrpas newydd i’n rhwydwaith rheilffyrdd yng Nghymru yn gyfle a ddaw unwaith mewn oes, a dwi’n hyderus y bydd y gwasanaeth rheilffyrdd gorau i deithwyr yn y DU erbyn 2033.”\n“Mae’r cyfle i ddatblygu system drafnidiaeth integredig sy’n annog twf economaidd ac sy’n cefnogi ein gwasanaethau cyhoeddus yn well ar draws pob plaid wleidyddol, a’r cyfle i ddatblygu systemau Metro yma yn Ne-ddwyrain Cymru, yn y Gogledd-ddwyrain a ger Bae Abertawe, yn tynnu sylw ledled y byd.”\nBydd hefyd yn talu teyrnged i’r bobl ar y rheng flaen:\n“Mae’n bwysig deall y bydd ein huchelgeisiau dewr yn cymryd amser i ddwyn ffrwyth ac ni fydd hyn yn digwydd dros nos. Fodd bynnag, pan fyddaf yn siarad â’r gyrwyr, y staff cynnal a chadw neu’r staff yn y neuaddau tocynnau ledled Cymru, mae eu brwdfrydedd a’u hyder yn yr hyn y gall ein rhwydwaith rheilffyrdd fod yng Nghymru yn creu argraff arnaf bob tro.\n“Rydyn ni’n lwcus i gael cynifer o bobl, sy’n dod i weithio i’r gwasanaeth pob diwrnod, ac sydd wir am wella pethau – ac sy’n gweld y posibiliadau i ddatblygu. Rydyn ni am ddefnyddio eu syniadau a gwneud ein rheilffyrdd yn esiampl i bawb ledled y byd.”\nWrth siarad mewn digwyddiad cynharach yng Ngogledd Cymru, rhoddodd Ken Skates yr Ysgrifennydd Trafnidiaeth amlinelliad o rai o’r nifer o welliannau y mae disgwyl i deithwyr eu gweld yn yr ychydig wythnosau, misoedd a blynyddoedd nesaf:\n“Gyda’r buddsoddiad yn rhoi cyfanswm o bron £5 biliwn dros y ddegawd a hanner nesaf, caiff ein rhwydwaith ei thrawsnewid. Rydym wedi ymrwymo £800 miliwn i ddarparu trenau newydd ar draws y rhwydwaith, fydd erbyn 2023 yn golygu bod 95% o deithiau rheilffyrdd yn cael eu gwneud ar drenau newydd. Bydd £194 miliwn arall yn cael ei roi i wella profiadau teithwyr yn ein gorsafoedd ledled rhwydwaith Cymru a’r Gororau.\n“Mae £738 miliwn wedi ei glustnodi i foderneiddio’r rheilffyrdd metro canolog, gan alluogi mwy o drenau i redeg pob awr. Bydd gwasanaethau rheilffyrdd Trafnidiaeth Cymru yn cynnig 600 o swyddi newydd a 450 o brentisiaethau dros gyfnod 15 mlynedd y contract.\n“Mae hwn yn gyfnod cyffrous i Gymru, ac rydym yn dymuno pob llwyddiant wrth gyflawni’r newidiadau trawsnewidiol hyn ar ein rhan.”


Rhaglen am Pwyllgor Adfywio ar Dydd Iau, 14eg Mawrth, 2019, 2.00 o'r gloch\nDydd Iau, 14eg Mawrth, 2019 2.00 o'r gloch\nPecyn adroddiadau'r rhaglen PDF 163 KB\nGwnaeth Mr Richard Griffiths ddatganiad o ddiddordeb a oedd yn rhagfarnu mewn perthynas ag Eitem 4 – Ceisiadau am Grantiau Mawr 2019/20 – Caru Amlwch ac ni chymerodd ran yn y bleidlais ar yr eitem.\nGwnaeth Mr Richard O Jones ddatganiad o ddiddordeb a oedd yn rhagfarnu mewn perthynas ag Eitem 4 – Ceisiadau am Grantiau Mawr 2019/20 – Caru Amlwch a ni chymerodd ran yn y bleidlais ar yr eitem.\nGwnaeth Mr J Arwel Roberts ddatganiad o ddiddordeb personol mewn perthynas ag Eitem 4 – Ceisiadau am Grantiau Mawr 2019/20 – Meithrinfa Morlo.\nCofnodion PDF 27 KB\nCyflwyno, i’w cadarnhau, gofnodion y cyfarfod a gafwyd ar 13 Chwefror, 2019.\nCadarnhawyd cofnodion y cyfarfod a gynhaliwyd ar 13 Chwefror, 2019.\nCau allan y Wasg a'r Cyhoedd PDF 14 KB\n‘O dan Adran 100(A)4) o Ddeddf Llywodraeth Leol 1972, cau allan y wasg a’r cyhoedd o’r cyfarfod yn ystod y drafodaeth ar yr eitem a ganlyn oherwydd gallai olygu gwybodaeth eithriedig fel y’i diffinnir ym Mharagraff 12, Rhan 1 o Atodlen 12A i’r Ddeddf honno a’r Prawf Budd y Cyhoedd sydd ynghlwm.’\n“Dan Adran 100(A)(4) Deddf Llywodraeth Leol 1972, cau’r wasg a’r cyhoedd o’r cyfarfod yn ystod y drafodaeth ar sail y tebygolrwydd y gall gwybodaeth gael ei rhyddhau a honno’n wybodaeth y gwneir eithriad ohoni yn Atodlen 12A y Ddeddf ac yn y Prawf Budd y Cyhoedd sydd ynghlwm.”\nCeisiadau Grantiau Mawr 2019/20\nDywedodd y Trysorydd y derbyniwyd 29 o geisiadau’n wreiddiol ac y cafodd y rheiny ystyriaeth gychwynnol gan y Pwyllgor hwn yn ei gyfarfod ar 13 Chwefror, 2019. Penderfynodd y Pwyllgor roi 14 o geisiadau am grantiau ar restr fer ar gyfer asesiad manylach ac er mwyn derbyn gwybodaeth bellach am y ceisiadau hyn yn ôl yr angen. Nodwyd bod y Pwyllgor Buddsoddi a Chontractau yn ei gyfarfod ar 6 Tachwedd, 2018 wedi penderfynu argymell i’r Ymddiriedolaeth Elusennol lawn fod £350k yn cael ei ryddhau tuag ag ariannu grantiau mawr yn 2019. Yn ei gyfarfod ar 23 Ionawr, 2019, penderfynnodd yr Ymddiriedolaeth Elusennol lawn gymeradwyo’r argymhelliad.\nCafwyd trafodaeth fanwl ar y 14 cais a oedd ar y rhestr fer a PHENDERFYNWYD argymell fel a ganlyn i’r Ymddiriedolaeth Elusennol lawn yn ei gyfarfod ar 16 Ebrill, 2019:-\n· Bod 12 o’r ceisiadau am grantiau a oedd ar y rhestr fer yn cael eu cefnogi gydag 11 ohonynt yn derbyn y swm y gofynnwyd amdanol ac un yn derbyn swm llai na’r un y gofynnwyd amdano;\n· Nad oedd 1 o’r 14 cais ar y rhestr fer wedi bod yn llwyddiannus;\n· Anfon 1 o’r 14 cais ar y rhestr fer ymlaen i’r Ymddiriedolaeth lawn i’w ystyried ar gyfer ei ariannu y tu allan i’r broses flynyddol ar gyfer dyfarnu grantiau mawr;\n· Bod adroddiad yn cael ei gyflwyno i’r Ymddiriedolaeth Elusennol lawn gyda’r symiau a argymhellir fel y cytunwyd arnynt gan y Pwyllgor Adfywio.


Gwersylla 'Hidden Gem' Ewrop - www.turas. Tv\nGwersylla 'Hidden Gem' Ewrop\nPostiwyd gan TURAS | Ebrill 1, 2017 | Rhifyn Dau | 0 |\nRosselba le Palme yn gwersylla- Ynys Elba - Yr Eidal\nYnys syfrdanol Elba yw'r fwyaf o'r ynysoedd yn archipelago Tuscan. Elba hefyd yw'r agosaf at y tir mawr ac mae wedi'i leoli yn un o rannau mwyaf prydferth Môr Tyrrhenean. Mae Elba hefyd yn rhan o Barc Cenedlaethol Arcipelago Toscano, a'r drydedd ynys fwyaf yn yr Eidal, ar ôl Sisili a Sardinia. Mae Elba tua 50km i'r dwyrain o ynys Corsica yn Ffrainc. Ar dde'r ynys, mae traethau tywodlyd mawr, wedi'u cymysgu â brigiadau creigiog ac ar y gogledd mae'r morlin wedi'i leinio â cheunentydd creigiog a chilfachau caregog bach. Mae'r fferi i Elba oddeutu taith 15 awr mewn car o Calais. Wedi'i ddilyn gan accross hop byr 30 munud yn fferi Cavo - Piombino, sy'n cael ei redeg gan Mobylines. Bydd maes gwersylla Rosselba le Palme wir yn apelio at Gwersyllwyr sy'n ceisio gwyliau natur. Rhoddir pebyll a charafanau yng nghysgod cledrau rhyfeddol a choed trofannol, yn un o leoliadau naturiol harddaf Ynys Elba. Mae'r maes gwersylla yn cynnig cartrefi symudol o wahanol feintiau, carafanau rhentu, glampio mewn ystod o gytiau a phebyll hardd a hefyd gwersylla ar gyfer carafanau a faniau gwersylla i feic modur car neu wersyllwyr troed. Mae'r cyfleusterau'n fendigedig gyda bar braf, bwyty a marchnad fach. Mae pwll nofio da, traeth a champfa. Mae yna nifer o weithgareddau dyddiol i blant, gemau yn y pwll ac o amgylch yr ynys, a hefyd bwyty plant. Mae'r maes gwersylla hefyd yn cynnal cwrs ar gyfer “Young Explorers” bob wythnos yn ystod y tymor uchel sy'n mynd â phlant ar daith natur sy'n darparu gwibdeithiau tywysedig, arsylwadau meteorolegol, casgliadau mwynau, barbecues a nosweithiau mewn gwersyll Sgowtiaid go iawn, pob un wedi'i ddarparu gan dywyswyr medrus iawn. http://www.rosselbalepalme.it/en/\nBabou Maramures- Breb - Rwmania\nMae'n daith 20 awr, 2,000km o Calais i Breb, Maramures, gan deithio trwy rhwng 4-5 gwlad yn dibynnu ar y llwybr rydych chi wedi'i ddewis. Mae maes gwersylla Babou Maramures wedi'i leoli yn Breb wrth droed mynydd Gutai yn rhanbarth hardd a thraddodiadol y Maramures. O ardd y prif dŷ gallwch gerdded i mewn i'r caeau, y coedwigoedd ac i fyny i fynydd Gutai neu archwilio tref Breb hardd a hanesyddol. Mae'r maes gwersylla yn cael ei redeg gan Matthijs ac Eveline, cwpl o'r Iseldiroedd a symudodd i Rwmania ym mis Mawrth 2010. Mae'r maes gwersylla wedi'i leoli yn yr ardd y tu ôl i'r tŷ lle mae ganddyn nhw oddeutu 6000 metr sgwâr ar gyfer pebyll a gwersyllwyr, lle gallwch chi ddewis eich cae eich hun. . Mae hamogau a phyllau tân hefyd yn frith o amgylch y safle, sydd ar gael at ddefnydd gwersyllwyr. Mae'r maes gwersylla hefyd yn darparu pabell i'w rentu - am arhosiad o ddwy noson o leiaf-.\nYn y babell, sydd i fod i un neu ddau o bobl, mae matres ddwbl lawn a lliain ffres, mae gan y babell olygfa wych yn edrych dros y mynyddoedd. Mae'r 900 metr olaf i'r safle trwy'r pentref ar ffordd heb ei phalmantu, sy'n golygu bod y ffordd wedi'i gorchuddio â graean a cherrig bach. Ar gyfer ceir a jeeps, nid yw hyn yn broblem. Gall gwersyllwyr bach a charafanau gyrraedd y safle hefyd, yn anffodus nid yw'r ffordd yn addas ar gyfer carafanau sy'n fwy na 5.5 metr a gwersyllwyr sy'n fwy na 6 metr. http://baboumaramures.com/\nMap wedi'i greu gyda Dangosydd Mapiau Pro ni ellid ei arddangos oherwydd trwydded annilys. Cysylltwch â pherchennog y wefan am ragor o fanylion.\nPentref Coedwig Huttopia- Senonches - Ffrainc\nMae'n awr 3 a hanner, 326 KM gyrru o Calais i Camping Huttopia yn Senonches. Y maes gwersylla sydd hefyd Dim ond 140 km o Baris, wedi ei leoli ym mharc cenedlaethol le Perche.\nMae'r Perche yn un o 51 o Barciau Naturiol Rhanbarthol dynodedig yn Ffrainc - ardal wledig anghyfannedd o harddwch rhyfeddol y mae ei amgylchedd a'i threftadaeth ddiwylliannol mewn perygl. Diolch i'r Parc, mae strategaeth ar waith i sicrhau ei ddatblygiad cynaliadwy. Mae hyn yn cynnwys ystod eang o fentrau cymdeithasol, diwylliannol ac economaidd i amddiffyn natur, rhannu traddodiadau lleol a chefnogi'r gymuned leol i'r dyfodol.\nMae Huttopia yn cynnig gwyliau ecogyfeillgar yng nghanol natur i bobl sy'n edrych i ddianc gyda'r teulu mewn darn hyfryd o anialwch.\nMae'r maes gwersylla yn eco-gyfeillgar gyda phwyslais ar ddod oddi ar y grid ac i ffwrdd o 'wareiddiad' am ychydig ddyddiau, gan wahodd pobl i arogli profiad amgen yng nghalon natur yn seiliedig ar symlrwydd, cysur a chytgord llwyr â natur\nMae gan y maes gwersylla 'goedwig' breifat y gellir ei harchwilio ar droed, beic neu ar gefn ceffyl a a mae amrywiaeth o weithgareddau gwreiddiol a hwyliog yn seiliedig ar natur ar gael bob dydd o'r wythnos yn ystod yr haf.\nMae'r wefan yn cynnig ystod o gyfleusterau cyfforddus o ansawdd uchel sy'n ymdoddi'n gytûn i'r amgylchedd, ac yn y goedwig mae yna anhygoel cymhleth o adeiladau pren a ddyluniwyd yn eco, pwll nofio naturiol sy'n defnyddio planhigion yn lle cemegolion ar gyfer cynnal a chadw. O amgylch y cytiau mae lleoedd enfawr a chysgodol da ac amrywiaeth o gytiau rhentu a phebyll unigryw ac unigryw iawn wedi'u gwneud o gynfas a phren sy'n eich galluogi i wersylla mewn moethusrwydd.\nMae yna lyn bach lle gallwch chi fynd mewn cychod, yn un o'r cychod rhes bach neu gallwch sipian coffi ar y teras, gan wylio cychwyr ar y llyn. https://europe.huttopia.com/en/site/senonches/\nblaenorolABENTEUER & ALLRAD SIOE 2017\nnesafBara Ffwrn Gwersyll - Wedi'i Wneud yn Hawdd…\nEbrill 5, 2017


Bronwen Lewis - Lyric - Theatrau Sir Gâr\nBronwen Lewis - Lyric\nMae Bronwen Lewis yn ganwr-gyfansoddwr o Gastell-nedd ac wedi dod â chyffro mawr i TikTok gyda'i chaneuon-glawr poblogaidd yn y Gymraeg. Mae hi'n falch o'i dwyieithrwydd ac yn aml-offerynnwraig amryddawn.\nBu Bronwen yn serennu ac yn canu’r gân ‘Bread and Roses’ yn y ffilm, ‘Pride!', a enillodd Gwobr BAFTA a Golden Globe. Derbyniodd glod rhyngwladol yn ystod ei hamser ar The Voice y BBC. Yn ddiweddar mae wedi mwynhau cyfweliadau ar BBC Radio 1 gyda’r DJ Greg James ble chwaraewyd ei chân-glawr ddwyieithog, ‘Friday’, gan Riton x Nightcrawlers i dros 5 miliwn o wrandawyr.\nTrwy gydol y cyfnod clo, uwch lwythodd Bronwen arlwy o gyngherddau rhithiol wedi’u recordio yn ei stiwdio gartref. Derbyniwyd cefnogaeth fawr gan nifer o bobl, gyda’r sioeau yn derbyn dros hanner miliwn o wylwyr ers mis Mawrth 2020.\nMae Bronwen ar fin rhyddhau ei hail albwm, ‘Canvas’, yn yr Haf. Mae wedi’i ysgrifennu a’i gyd-gynhyrchu gyda’r cynhyrchydd Lee Mason. Mae ei harddull gerddorol wreiddiol yn cwympo rhwng canu gwlad, pop, gwerin a’r blues, ac mae’i sengl ddiweddaraf, ‘Hearts my Home’, newydd ei rhyddhau ac yn cynhyrfu storm gyda dramâu radio a chyfweliadau gyda DJ’s adnabyddus.\nYn unol â chanllawiau newydd Llywodraeth Cymru, bydd rhaid i bawb 18 oed a hŷn sy'n mynychu'r perfformiad hwn gyflwyno Pàs Covid y GIG.\nGweler ein tudalen ddiogelwch Covid yma.\nCwmni: Handshake Ltd


Bethan Gwanas: Ebrill 11 - northwales Administrator - Daily Post\nBethan Gwanas: Ebrill 11\nFIS Awst llynedd, mi wnes i sgwennu colofn am wenyn. Roedd gen i lond cwch ohonyn nhw ers rhyw dri mis, ac ro’n i wedi gwirioni, er mod i wedi drysu braidd efo’r holl wybodaeth a geirfa oedd fel ‘double dutch’ i mi am hir.\nA hithau bellach bron yn flwyddyn gyfan ers croesawu’r gwenyn i mywyd, ro’n i am rannu fy mhrofiadau efo chi eto. Yn bennaf, oherwydd mod i wedi gwirioni’n gwbl rhacs bellach. Wir yr. Er mod i wedi blino, ac er y gallwn i fod wedi recordio’r bali peth, mi wnes i aros i fyny tan yr oriau mân ryw noson i wylio rhaglen am wenyn ar y savannah yn Affrica. Allwn i ddim rhwygo fy hun i ffwrdd o’r sgrin.\nAc mae gen i fag efo patrwm gwenyn drosto, clust-dlysau siâp gwenyn (piws...), ornament o wenynen yn yr ardd a rhyw botiau a pheth dal bagiau te efo gwenyn arnyn nhw. Ydw i’n dechrau mynd yn hurt, dwch?\nDwi hyd yn oed wedi dechrau siarad efo nhw. Mi wnes i ddarllen yn ddiweddar bod hynny’n ran o etiquette cadw gwenyn: deud helo a sumai cyn dechrau busnesa yn eu cartref, ond ddysgodd fy mentor gwenyn, Carys Tractors o’r Ganllwyd rioed hynny i mi. Dwi’m yn meddwl ei bod hi a’i theulu y teip i siarad efo gwenyn – ond falle mod i’n anghywir, cofiwch.\nOnd ro’n i wedi dechrau siarad efo nhw’n syth; mi fyddai’n cael sgyrsiau digon difyr efo nhw rwan. Wel, fi sy’n gneud y siarad, dwi’n amau eu bod nhw’n rhy brysur i wrando arnai ryw lawer.\nMae eu gwylio nhw’n casglu paill neu neithdar yn brofiad hyfryd, yn tawelu’r meddwl. Dwi wedi bod dan chydig o straen yn ddiweddar, yn trio dal i fyny efo dedleins a brwydro i sgwennu pethau oedd jest ddim yn llifo’n iawn.\nOnd pan ro’n i’n mynd allan i’r ardd i glirio mhen, ro’n i’n clywed hymian fy ngwenyn yn y blodau ar y coed, felly yn mynd yn nes i sbio arnyn nhw’n agos, agos, ac ro’n i’n ymlacio’n syth.\nMi fyddai’n mynd i fyny at y cwch jest i sbio arnyn nhw’n hedfan yn ôl a mlaen weithiau. Ac un tro, wrth fy mhasio, mi stopiodd un wenynen yn stond a hofran yn yr awyr gyferbyn â fy wyneb am hir. Roedd hi’n f’astudio’n fanwl. Oedd ’na baill neu neithdar ar y peth mawr yma? Neu o’n i’n fygythiad i’r cwch? Gwenais yn ddel arni a deud ‘Sumai.’ Daliodd ati i hofran am sbel eto, cyn newid gêr a hedfan am yr ardd.\nDwi’n ddigon hyderus i fedru fynd atyn nhw heb fy ngwisg rwan – nid i ddechrau busnesa yn y bocs magu, lle mae’r prysurdeb i gyd. Mi fyddai wastad yn gwisgo’r wisg bwrpasol ar gyfer hynny, ond os mai jest isio rhoi mwy o ddiod siwgr iddyn nhw ydw i, dwi’n hapus i fynd fel ag yr ydw i. A dwi’m wedi cael fy mhigo eto. Mae’n nhw’n gallu deud os ydach chi’n nerfus, ac os ydach chi’n hapus braf yn eu cwmni nhw, maen nhw’n hapus efo chi.\nDwi wedi synnu cymaint o bobl sydd ddim yn gwybod y gwahaniaeth rhwng gwenyn mêl, gwenyn meirch/cacwn a gwenyn neu gachgi bwm. Dydi o ddim yn help bod cymaint o amrywiaeth yn yr enwau Cymraeg, nacdi? Ond i mi, ‘wasps’ ydi cacwn, sef y pethau mawr, milain yr olwg sy’n ddu a melyn llachar ac sy’n boen pan fydd diod neu fwyd melys o gwmpas y lle. Mae’r rheiny’n pigo, a nhw sy’n gwneud y nythod allan o fath o bapur – nid gwenyn mêl. Ac maen nhw’n aml yn ymosod ar gychod gwenyn mêl, yn dwyn eu mêl a’u babis ar gyfer eu bwydo i’w babis eu hunain. Ia, bwww, hiss. ‘Bumble bee’ ydi’r cachgi bwm, y pryfyn mawr, blewog, swnllyd sy’n hedfan yn fler ac yn amharod iawn i bigo. Mae’r rheiny’n tueddu i fyw ar waelod fy ngwrychoedd bleraf i.\nMae gwenyn mêl yn gwbl wahanol, a’r gwenyn bach Cymreig, o leiaf, â streips mwy brown neu melynfrown na melyn llachar, a dydyn nhw ddim yn creu nyth fel y cacwn. Mae’r rhan fwya’n byw’n hapus braf mewn cwch gwenyn bwrpasol, ond weithiau maen nhw’n nythu mewn twll mewn coeden. Yn achlysurol, maen nhw’n mynd i mewn i dwll mewn wal ty, a dydi hynna ddim yn beth da i’r ty. Ac os ydach chi’n gweld miloedd ar filoedd ohonyn nhw’n hongian ar goeden, gwenyn mêl ydyn nhw. Ffonio rhywun sy’n cadw gwenyn ddylid ei wneud wedyn, ac mi ddown nhw i’w nôl nhw â chroeso – a heb i neb gael ei bigo os gaiff y peth ei wneud yn iawn. Peidiwch a gofyn i mi – dwi’m wedi cael y profiad eto!\nAnaml y gwnaiff gwenynen sydd i ffwrdd o’i chwch bigo unrhyw un, ond os fyddan nhw’n meddwl bod y cwch mewn peryg, mi wnawn nhw bigo o ddifri, ac mi fydd pob pigiad yn gollwng fferomonau fydd yn denu’r gweithwyr eraill i’r gad ... a’r un fferomonau sy’n cael eu gollwng os welan nhw chi’n chwifio’ch breichiau yn wyllt neu’n gneud gormod o swn. Felly symud yn dawel, hamddenol sydd ei angen. Onibai eich bod chi newydd faglu mewn i’r cwch wrth gwrs, a beryg mai rhedeg am eich bywyd fyddai orau wedyn.\nGes i fynd i Gynhadledd Gwenynwyr Cymru yn ddiweddar, i brynu stwff ar gyfer codi cwch arall ac i gyfarfod gwenynwyr eraill. Ac un o’r rheiny oedd Dyn y Mêl ei hun, Wil Griffiths o Aberystwyth. Ew, am foi difyr! Mae o wedi bod yn cadw gwenyn ers hanner can mlynedd a hyd yn oed wedi sgwennu llyfr am y peth, o’r enw ‘Dyn y Mêl.’ Ro’n i’n ei ddarllen ar y trên i Lundain ac yn chwerthin yn uchel yn aml. Dyna i chi’r adeg gafodd o wahoddiad i siarad efo dysgwyr yn y Steddfod Genedlaethol ... roedd o wedi mynd a gwenyn efo fo – rhai gwryw, sydd ddim yn pigo. Ond drwy ddefnyddio ei ddwylo wrth siarad, mi darodd y pot jam o wenyn i lin dynes oedd yn eistedd yn syth o’i flaen. A doedd y caead ddim yn sownd. Wps. Chwip o lyfr – darllenwch o!\nOnd mae gen i broblem rwan. Does ’na’m cyfarwyddiadau’n dod efo’r stwff cwch newydd a dwi’m yn cofio sut i’w roi at ei gilydd. Falle mod i’n dod i ddeall gwenyn ond dwi’n dal yn gwbl ddi-glem efo gwaith coed. Help!\nBe fyddwch chi’n galw’r gwahanol wenyn? Ysgrifennwch at Yr Herald Cymraeg, 14 Stryd y Porth Mawr, Caernarfon, Gwynedd, LL55 1AG tudur.jones@northwalesnews.co.uk


Paul Griffiths: 'Cerddi'r Theatr' Emyr Edwards\n'Cerddi'r Theatr' Emyr Edwards\nY Cymro 08/08/08\n‘Gadewch i ni beidio twyllo n hunain, / ni’r Cymry sy’n eiddgar am weld / ein hawditoria’n llawn./ Nid yw pob tocyn wedi’i brynu, / pob sedd wedi ei gwerthu, / yn gwarantu llwyddiant theatr.’\nFaswn i’n synnu dim petai dilynwyr selog y golofn hon yn meddwl bod yr hogyn Griffiths na ar ben ei focs sebon unwaith eto!. Ond mae’n braf iawn medru dyfynnu un o gerddi Emyr Edwards, o’i gyfrol newydd sy’n cael ei gyhoeddi'r wythnos hon, ‘Cerddi’r Theatr’.\nDyma gyfrol unigryw o ran ei natur, gan fod y cyfan o’r cerddi yn ymwneud â Byd y Theatr. O ‘Hamlet’ i ‘Wil Sam’, o ‘Wilbert’ i ‘Brith Gof’ ac o’r ‘Ddrama Gerdd’ i ‘Stanislavski’. Bob un yn mynegi barn a neges y Bardd am y pwnc dan sylw. Ond y brif neges, dro ar ôl tro, yw’r mai’r safon sy’n bwysig, ac nid y sylwedd. Yn y gerdd ‘Tŷ’n Llawn’ sy’n cael ei ddyfynnu ar gychwyn y golofn, mae’r neges yn glir. Yn ôl y Bardd, ‘Gall Cow-towio i hualau llyfr-gosod’ neu’r ‘ddrama-ddogfen sentimental’ neu hyd yn oed ‘hen ffefryn o nofel wedi’i haddasu’ alluogi unrhyw gwmni i lenwi ‘pob sedd bob nos am ganrif’ OND, a dyma’r gic, ‘ni chyffyrddir yng ngodreon tanbaid y gwir theatr’. Aiff yn ei flaen i ddatgan bod ‘rhaid wrth rymoedd eneiniol all dyrchafu drama’r byd a’r betws / i gyrraedd pinaclau mynegiant / yn nwylo eneidiau / ysbrydoledig.’\nDyma’r union neges dwi’n ceisio ei leisio ers bron i ddwy flynedd bellach, yn enwedig felly gyda chynnyrch ein Theatr Genedlaethol. Gresyn na fyddai Emyr Edwards wedi datgan ei neges yn fwy llafar, na’i guddio oddi mewn i gerddi, fel sydd yn y gyfrol hon.\nMae yma hefyd gerddi llai politicaidd os liciwch chi, cerddi sy’n cyfarch amrywiol destunau gan gynnwys ‘I’r ddarpar ddramodydd’, gan eu hannog i fod yn ‘arbrofwyr beiddgar’ ac i feiddio mentro ‘i gilfachau anghyfarwydd’ gan dorri ‘cwysi ffres, a rhyddhewch / ysbryd eich antur wrth drin tiroedd gwyryfol.’ Dyma eto faes sy’n RHAID inni ofalu amdano yn y Gymru sydd ohoni, gyda sawl darpar-ddramodydd bellach fel ynysoedd unigol ar goll yn chwilio am angor i’w mentora.\nHoffais yn fawr y gerdd i’r ‘Critig’ – Kenneth Tynan, a’r disgrifiad ohono gyda’r gallu i ‘lansio neu lorio sioe ag un ergyd o’i farn finiog’, a ‘chlinigol ei ddyfarnu / wrth iddo geisio gwella’r cancr / yng ngholuddion theatr’. Rhywbeth y medrwn innau uniaethu ag o.\nDro ar ôl tro oddi mewn i’r gyfrol, mae yma berlau sy’n tanio a disgrifiadau sy’n crynhoi naws a theimlad y testun. Cyfrol unigryw yn wir, a chyfrol gyda neges glir i’r darllenydd. Prynwch, darllenwch a dysgwch, a dowch inni fynegi ein teimladau’n llafar ac onest er budd dyfodol y theatr, a’n diwylliant.\n'Her Naked Skin'


Tystysgrif Dechnegol Lefel 2 mewn Gwallt Theatrig, Celfyddyd Colur ac Effeithiau Arbennig Theatrig\nNod y cwrs blwyddyn hwn yw datblygu ystod eang o sgiliau a thechnegau a fydd yn eich galluogi i symud ymlaen ymhellach i gymhwyster lefel 3 mewn gwallt, colur a effeithiau arbennig y cyfryngau.\nYn ystod y cwrs hwn byddwch yn datblygu ystod o sgiliau gan gynnwys:\n• Rhoi Colur • Celfyddyd Gwallt • Egwyddorion ymchwilio, cynllunio ac arddangos dyluniadau. • Celfyddyd colur creadigol\n4 TGAU graddau A * -D (mae'n rhaid iddynt gynnwys Saesneg / Cymraeg a Mathemateg) NEU gymhwyster Lefel 1 priodol ar radd Teilyngdod neu‘n uwch gyda llythrennedd a rhifedd SHC ar Lefel 1 neu’n uwch. Cyfweliad ar ôl ichi wneud cais.\nRhaid i fyfyrwyr gael eu hasesu o dan amodau arholiad yn ogystal ag asesu parhaus ar gyfer gwaith cwrs.\nMae'r cwrs yn cynnig cyfleoedd dilyniant i Ddiploma lefel 3 mewn Colur yng Nghyfryngau’r Celfyddydau Cynhyrchu. Hefyd, rydym yn cynnig cyfleoedd i symud ymlaen i Addysg Uwch yng Ngholeg y Cymoedd trwy’r HND lefel 4/5 yn y Celfyddydau Cynhyrchu Creadigol (Llwybr Colur) a’r BA (Anrh) Teledu a Ffilm lefel 6: Gwallt, Colur ac Effeithiau Arbennig (Blwyddyn Atodol). Mae cyfleoedd cyflogaeth yn bodoli drwy'r sector Creadigol (Teledu a Ffilm) sy'n ehangu yn Ne Cymru.


Eglwys y Santes Fair, Caerhun - History Points\nEglwys y Santes Fair, Caerhun\nAdeiladwyd yr eglwys hon yn gynnar yn yr Oesoedd Canol. Yn y bymthegfed ganrif a’r unfed ar bymtheg cafodd ei ehangu a’i newid. Credir fod rhai o’r coed yw yn y fynwent tua 1,200 mlwydd oed.\nCyn mynd i mewn i’r fynwent trwy’r porth, sylwch ar risiau ar y dde. Pwrpas y llwyfan bychan carreg oedd cynorthwyo pobl i esgyn ar gefn eu ceffylau ar ôl gwasanaethau.\nY sôn yw fod y grisiau ym mur y fynwent yno i’w defnyddio pan fyddai arch yn llenwi’r porth. Byddai’r cludwyr yn aros yno i ddisgwyl am yr offeiriad i dderbyn y corff a dechrau’r gwasanaeth claddu. Fodd bynnag, mewn llun o Oes Fictoria, gwelwn rai o’r gynulleidfa’n defnyddio’r grisiau dros y mur ar ddiwedd gwasanaeth cyffredin. Os yw’r llun yn gywir ac nid yn ffrwyth dychymyg yr arlunydd, gallai awgrymu fod y porth efallai ar gyfer aelodau mwy blaenllaw a’r grisiau ar gyfer y gweddill.\nSaif yr eglwys yng nghongl ogledd-orllewinol hen gaer Rufeinig Canovium. Credir i flociau tywodfaen coch ym muriau’r eglwys gael eu hailddefnyddio o’r adfeilion Rhufeinig. Mae’r muriau o gerrig geirwonyn bennaf. Mae lle i ddwy gloch yn y clochdy ond dim ond un sydd yno, ac arni’r dyddiad 1657.\nMae’r to dros y corff a’r gangell yn dyddio o’r bedwaredd ganrif ar ddeg a’r bymthegfed. Yn ôl arysgrif Ladin, codwyd yr adain ym 1591 gan Edward Williams a’i wraig Grace.


July 17, 2019 Owain Evans\nDeisyfwn fendith ar Oedfaon y Sul. Bydd ein Hoedfa Foreol (10:30; cynhelir Ysgol Sul.) dan arweiniad Owain: Enoch; ac fe ddaw’r testun o’r bumed bennod o Genesis (ad.22): Rhodiodd Enoch gyda Duw.\n‘Roedd Enoch yn dduwiol ei gymeriad. Torrodd blisgyn allanol pethau a gweld Duw ar waith ym mhawb ac ym mhopeth.\n‘Roedd Enoch yn ddethol ei gwmni. Dysgodd byw drwy ganfod ystyr i’w fodolaeth yn y byd, trwy feithrin perthynas agos a Duw, ac ymddiried ei hunan i’w arweiniad a’i ymgeledd ef.\n‘Roedd Enoch yn ddiogel ei gam. Ymddiriedodd yn Nuw. Nid peth anghyffredin yw inni deimlo digalondid a methiant yn ein bywyd Cristnogol a hynny, yn amlach na pheidio, oherwydd i ni geisio cynnal ein tystiolaeth a’n bywyd ysbrydol gan ddibynnu’n llwyr ar ein hadnoddau a’n nerth ein hunain, ac anghofio addewid Duw o’i gymorth a’i gadernid ef.\nLiw nos am 18:00, Stori Joseff! Dyma awdur Genesis ar ei orau! Mae gafael ar y stori hon. Ynddi, ceir popeth sydd angen ar stori dda: nwyd a chwant, cynnwrf mawr a chynllwynio tawel, casineb a chariad, dial a maddeuant.\nUn peth sydd ar goll o stori Joseff. Un peth sydd i ti a minnau’n holl bwysig - Duw. Dysgodd Joseff - bu’n rhaid iddo mewn gwirionedd - y grefft o glustfeinio am lais Duw. Dysgodd grefft y buasai’n dda i ni ddysgu ganddo.\nDysgodd Joseff wrando ar fywyd, ei fywyd ei hun, bywyd eraill; fe ddysgodd wrando ar yr holl bethau a ddigwyddodd iddo, o’i gwmpas, ac o’i herwydd. Wrth wrando, fe glywodd Duw yn siarad, yn cyfarwyddo, cynnal, cadw. Ymhen amser, daeth Joseff i fedru clywed Duw ym mhob peth - da a drwg, ac ym mhawb - da a drwg.\nMae’r adnod hon yn crynhôi stori Joseff, ac yn crynhoi Genesis i gyd: ... yr oeddech chwi yn bwriadu drwg ..., ond trodd Duw y bwriad yn ddaioni. (Genesis 50: 19-21). Mae’n adnod syfrdanol o fawr - yn ddatganiad enfawr am ragluniaeth - rhagluniaeth fawr y nef.\nMae Duw wedi ymroi i weithio gyda ni a thrwom ni - a dyna, am wn i, beth yw rhagluniaeth fawr y nef. Mae rhagluniaeth fawr y nef yn debyg iawn i ddawns - dawns hyfryd, hudolus rhwng rhyddid Duw â’n rhyddid ninnau.\n← 'YMLAEN' I'R SUL'YMLAEN': Y SUL A'R WYTHNOS NEWYDD →


Estates - Trosolwg - Hollingsworth Group (UK) LTD.\nSwyddfeydd masnachol ac unedau diwydiannol\nMae Hollingsworth Estates yn cynnig unedau diwydiannol o safon am brisiau cystadleuol yng Ngogledd Cymru a’r Gogledd Orllewin\nMae Hollingsworth Estates yn gwmni mewn perchnogaeth lwyr sy’n is-gwmni i grŵp cwmnïau’r Hollingsworth Group. Mae’n gwasanaethu Prydain gyfan o’i swyddfeydd yng Ngogledd Cymru dan reolaeth y brodyr Paul a Shaun Hollingsworth.\nWedi iddynt brynu prif swyddfa bresennol yr Hollingsworth Group yn y flwyddyn 2000, daeth hi’n amlwg bod cyfle i ymestyn portffolio’r grŵp. Diolch i ddealltwriaeth y gymuned a busnesau lleol, cafodd Hollingsworth Estates adeiladu a hurio unedau pwrpasol, wedi eu teilwra i ofynion unigol y cleient.\nMae’r grŵp wedi cwblhau nifer o safleoedd datblygu byw ac mae gennym lawer o brosiectau sydd wrthi’n cael eu hadeiladu ar hyn o bryd. Am fod y Grŵp yn gallu datblygu’r unedau hyn o fewn y cwmni, gall Hollingsworth Estates reoli ansawdd y cynnyrch yn fanwl a, thrwy ei sgiliau effeithlon mewnol, gall gynhyrchu mannau wedi eu datblygu sy’n gystadleuol iawn.\nMae cyfarwyddwyr y cwmni’n ymateb yn rhagweithiol i ymholiadau gan bobl sydd â diddordeb ac maent yn gwneud penderfyniadau cyflym; mae hyn yn golygu bod modd trosglwyddo’n esmwyth o’r cam ymholi i gychwyniad y gwaith. O ganlyniad, gall y cwmnïau sy’n dod i mewn arbed llawer o’r amser sefydlu gwerthfawr.\nI ganfod yn union beth sydd ar gael gennym, cysylltwch â’n unig asiantau Legat Owen ar 01244 408200 gan enwi’r Hollingsworth Group.


29 Gorffennaf- 1 Awst, Cas-gwent\nI’r arddegwyr mae papell y Prosiect Mayflower. Lle unigryw i hongian allan heb oedolion na phlant bach yn mwydro! Yma ceir gweithdai a sesiynau rhannu sgiliau, sofas cyffyrddys, gitârs i chwarae, henna, rig band llawn – o ie, mae gennyn ni ddigon i’ch meddianu am ar ŵyl cyfan. Mae popeth am ddim, felly dowch i fewn i ddweud helo!\nFel cyswllt rhwng bwrlwm yr ŵyl a llonydd y goedwig mae Egniioedd Daearol. Yma mae Voices Of Gaia, pabell sgyrsiau â rhaglen esoteric a ddaearol ar pynciau fel yr hud a’r meddygaeth o pherlysiau, geometreg sanctaidd, canfyddiad a chysylltiad, dewinio a ddoethineb siamaneg. Yna dilynwch y llwybr i’r cylch cerrig, y dderwen ddoeth a’r llannerch yn y goedwig gyda’i gyfrinachau i’w ddarganfod…\nMae Addoldy Sanctaidd yr Actifydd yn pentref bychain o tipis ac anheddau eraill effaith isel codwyd o amgylch tân canolog. Man croesawgar i’r rhai chwilgar a creadigol, eco-rhyfelwyr, cydweithredwyr, rhai sy’n chwilio am gymuned, darparwyr llawenydd a’r rhai sydd yn delio a cholled. Yma cewch straeon, barddoniaeth a chân, ynghyd â chymdeithas o bobl sy’n gweithredu’n ddi-drais dros yr amgylchedd a chyfiawnder fel rhan o’r chwyldro rhyngwladol dros hawliau a rhyddid. Yma hefyd cewch wybodaeth am Extinction Rebellion a cwrdd a sawl sy’n weithredu drostynt.


Capel Gwynfil Llangeitho Ceredigion © Hawlfraint y Goron: CBHC\nCapel Ramoth,Y Bont-Faen © Hawlfraint y Goron: CBHC\nCapel Pentre Llifior Chapel, Sir Drefaldwyn © Hawlfraint y Goron: CBHC\nCapel Earlswood Sir Fynwy\nCapel Bethania, Berllandywyll, Myddfai© Hawlfraint y Goron: CBHC\nCapel Rhosycaerau, Sir Benfro © Hawlfraint y Goron: CBHC\nCapel Beulah Margam.\nCapel Ebenezer, Llandudno © Hawlfraint y Goron: CBHC\nRoedd cynlluniau wythochrog yn boblogaidd i eglwysi yn yr Iseldiroedd yn yr 17eg ganrif, ynghyd â rhai o eglwysi’r Presbyteriaid Albanaidd. Argymhellodd John Wesley y cynllun wythochrog fel ‘y gorau i’r llais’ ac mae amryw wedi goroesi ers diwedd y 18fed ganrif yn Lloegr, er enghraifft yn Stroud (1762). Ond yng Nghymru, mae\ncapel Beulah ym Margam, Morgannwg, a adeiladwyd ym 1838 (NPRN 9858) (lluniau – ar Flickr) i’r Methodistiaid Calfinaidd, yn unigryw fel yr unig gapel wythochrog ei gynllun yn y wlad, er yr adlewyrchir y siâp yn aml yn y galerïau pum ochr niferus a geir mewn capeli wyneb ochrol o’r 1820au. Mae gan gapel Ebenezer William Beddoe Rees yn Llandudno, Sir Gaernarfon (1909) (NPRN 6898) gynllun hollol grwn, a cheir cynlluniau seddi hanner crwn neu bedol weithiau, er enghraifft yn y Tabernacl, Rhuthun, Sir Ddinbych (1888-91).Mae’n amlwg, ac efallai i’w ddisgwyl, fod yr adeiladwyr Anghydffurfiol, yn wahanol i’w cymheiriaid Anglicanaidd, yn gymharol rydd i addasu cynlluniau ac arddulliau i’w hanghenion, eu dewisiadau a’u cyllideb eu hunain. Mae amrywiaeth y capeli sydd wedi goroesi’n profi hynny, er ei bod yn amlwg hefyd, wrth i ffasiynau newid, y lledaenodd syniadau’n gyflym, ar lafar i ddechrau ac wedyn drwy’r wasg a’r cyfnodolion adeiladu, yn enwedig pan fyddai darluniau ar gael